hotchpotch/miracl-hf-unified huggingface dataset:
నైరుతీ కాశీహిల్స్
నైరుతీ కాశీ హిల్స్ జిల్లా మేఘాలయ రాష్ట్రంలోని జిల్లాలలో ఒకటి.
నైరుతీ కాశీ హిల్స్ జిల్లాను పశ్చిమ కాశీ హిల్స్ జిల్లా నుండి కొంత భూభాగం వేరుచేసి 2012 ఆగస్టు 3 న రూపుదిద్దబడింది.
నైరుతీ కాశీ హిల్స్ జిల్లా ప్రధానకార్యాలయాలు మాకిర్వత్ వద్ద ఉన్నాయి. జిల్లా వైశాల్యం 1,341చ.కి.మీ. జిల్లా కమ్యూనిటీ & రూరల్ డెవలెప్మెంటు బ్లాకులలో రాణికొర్ కమ్యూనిటీ & రూరల్ డెవలెప్మెంటు బ్లాక్ మరియు మాకిర్వత్ కమ్యూనిటీ & రూరల్ డెవలెప్మెంటు బ్లాకులుగా విభజించబడ్డాయి. కమ్యూనిటీ & రూరల్ డెవలెప్మెంటు బ్లాక్‌లో నాంగ్‌స్టన్‌ వర్సన్ లింగ్‌స్టన్ గ్రామసేవిక సర్కిల్ లోని 18 గ్రామాలు ఉన్నాయి.
పశ్చిమ కాశీ హిల్స్ జిల్లా 2 బ్లాకులుగా విభజించబడింది.
అల్-బఖరా
అల్-బఖరా (Arabic: سورة البقرة‎, సురాతు-ల్-బఖరాహ్, "గోవు") ఖురాన్ లోని రెండవ మరియు అతిపెద్ద సూరా. ఈ సూరా (ఆయతు 281 తప్ప) ప్రవక్త చివరి హజ్ యాత్ర సమయంలో మదీనాలో వెలువరించ బడినది. ఈ సూరాలో 286 ఆయత్ లు ఉన్నాయి. ఖురాన్ లోని అతిపెద్ద
ఆయత్ ఈ సూరాలో కలదు (సూరా సం. 2.282) . ఈ సూరా పేరును 66-72 ఆయత్ లలో గల ఇస్రాయిలీలు ఆవు దూడను బలి చేసే ఉపోద్ఘాతం నుంచి తీసుకోనబడినది.
రంజాన్ మాసమునందు ఉపవాసం ఈ సూరాలోనే పేర్కొనబడినది.
వాకావారిపాలెం
"వాకావారిపాలెం" గుంటూరు జిల్లా, చెరుకుపల్లి మండలానికి చెందిన గ్రామం. పిన్ కోడ్ నం. 522 309., ఎస్.టి.డి.కోడ్ = 08648.
పాల ఉత్పత్తిదారుల పరస్పర సహకార సంఘం. 
ఈ గ్రామం ఆరేపల్లి గ్రామ పంచాయతీ పరిధిలో ఉన్న గ్రామం. [1]
వాకావారిపాలెం గ్రామ దేవత శ్రీ అంకమ్మ తల్లి కొలువులు ప్రతి సంవత్సరం వైశాఖమాసం (మే నెల) లో ఐదు రోజులపాటు వైభవంగా నిర్వహించెదరు. [1]
[1] ఈనాడు గుంటూరు రూరల్/రేపల్లె; 2014,మే-21; 11వ పేజీ.
ఎల్లాప్రగడ రామచంద్రరావు
ఎల్లాప్రగడ రామచంద్రరావు గుంటూరు జిల్లాకు చెందిన ప్రముఖ హార్మోనియం విద్వాంసులు.
రామచంద్రరావు గుంటూరు జిల్లా పండరీపురం లో జన్మించారు. ఆయన తండ్రి శేషగిరిరావు. తన తండ్రి గారి వద్ద 16 వఏట హార్మోనియంతో పాటు సంగీతం లో శిక్షణ కూడా ప్రారంభించారు. హరికథలు, బుర్ర కథలకు సంగీతం సమకూర్చుతూ ఆ కళలో ప్రావీణ్యం సంపాదించారు. రవీంద్రభారతిని ఆస్థాన సంస్థగా భావించి శ్రీకృష్ణ తులాభారంతదితర పలు నాటకాలకు ప్రాణం పోశారు. నటి జమున, తెలంగాణ శకుంతల ఆయన వద్ద శిష్యరికం చేశారు. నంది నాటక పోటీల్లో అనేక అవార్డులు అందుకున్నారు. రెండు సార్లు గండపెందేరం అందుకున్నారు. ఆయన భార్య పేరు నాంచారి. ఆయనకు నలుగురు కుమారులు ఒక కుమార్తె ఉన్నారు.ఆయన కొత్తపేట డివిజన్ మోహన్ నర్ లో నివాసం ఉండేవారు.
ఆయన తన 81 వ యేట 2014 మే 21 న గుండెపోటుతో మరణించారు.
నాయుడుపేట(కొనకనమిట్ల)
"నాయుడుపేట(కొనకనమిట్ల)" ప్రకాశం జిల్లా కొనకనమిట్ల మండలానికి చెందిన గ్రామము.
= గ్రామంలోని దేవాలయాలు = 
శ్రీ బంగారమ్మ తల్లి ఆలయం:- ఈ ఆలయంలో 2014,మే-20న అమ్మవారి వార్షికోత్సవం వైభవంగా జరిగినది. మహిళలు బోనాలతో ఊరేగింపుగా ఆలయం వద్దకు చేరుకొని ప్రధక్షిణలు చ్ ఏసినారు. అనంతరం అమ్మవారికి పొంగళ్ళు పెట్టి మొక్కులు తీర్చుకున్నారు. వానలు బాగా కురవాలని వేడుకున్నారు. [1]
[1] ఈనాడు ప్రకాశం; 2014,మే-21; 15వ పేజీ.
తీహార్ జైలు
భారత రాజధాని ఢిల్లీ పరిసరాలలో ఉన్న చాణక్యపురి నుంచి 7కిలో మీటర్ల దూరంలో తీహార్‌ గ్రామంలో ఈ జైలు ఉంది . అందుకే ఎక్కువగా తీహార్‌ జైలు అని అంటుంటారు తీహార్ జైలు, దక్షిణ ఆసియా లోనే అతి పెద్ద కారాగార ప్రాంగణము. ఢిల్లీ లోని చాణక్యపురి నుండి 7 కి.మీ. దూరంలో ఉన్న ఈ చెఱసాల అనేక మంది ప్రముఖులకు తన సుదీర్ఘ చరిత్రలో ఆశ్రయమిచ్చింది. కిరణ్ బేడీ ఆధ్వర్యంలో అనేక సంస్కరణలు జరిగి తీహార్ ఆశ్రమం అని కూడ పేరు పొందింది.
ఈ జైలులో 6251 మంది సరిపోయే వసతులున్నాయి. కాని ఈ జైలు ఎప్పుడూ అంతకన్న ఎక్కువమందికే ఆశ్రమిస్తున్నది.
ఎందరో రాజకీయ వేత్తలు, పారిశ్రామిక వేత్తలు, హంతకులు, ఉగ్ర వాదులు, ఉద్యమ నాయకులు మొదలైన వారెందరో ఈ జైలులో వుంచ బడ్డారు. కొందరిని ఇక్కడే ఉరి తీశారు. 
పన్నేండేళ్ల క్రితం పార్లమెంట్‌పై దాడికి పాల్పడ్డవారిలో కీలక నిందితుడు అఫ్జల్‌ గురును శనివారం ఇక్కడే ఉరితీశారు.
మాజీ ప్రధాని ఇందిరాగాంధీ హత్య కేసులో కేహార్‌ సింగ్‌, సత్వంత్‌ సింగ్‌లను ఈ జైలులోనే ఉరి తీశారు.
1986 మార్చి 16న క్రిమినల్‌ చార్లెస్‌ శోభరాజ్‌ ఈ జైలు నుంచి తప్పించుకున్నాడు. అయినా మళ్లీ దొరికిపోయాడు. అప్పటికే పడిన శిక్షతో పాటు పారిపోయినం దుకు మరో పదేళ్లు అదనపు శిక్ష పడింది. 
అస్సాం మాజీ విద్యాశాఖామంత్రి రిపున్‌ బోరా డానియల్‌ టాప్‌నో హత్యకేసులో ప్రధాన నింది తుడు. 3 జూన్‌ 2008న సిబిఐ బోరాను అరెస్టు చేసి ఇదే జైలుకు తరలించారు.
డిఎంకె ప్రముఖ నాయకులు, కేంద్ర మాజీ మంత్రులు ఎ.రాజా, ఎం.కె.కని మొళి, వినోద్‌ గోయంకా, షాహిద్‌ బల్వా, సంజయ్‌ చంద్రా లను 2జీ కేసులో అరెస్టు చేసి ఇదే జైలులో ఉంచారు.
ఒలంపిక్స్‌ అసోసియేషన్‌ మాజీ అధ్యక్షుడు, కేంద్ర మంత్రి సురేష్‌ కల్మాడీని 2010లో జరిగిన కామన్‌ వెల్త్‌ గేమ్స్‌లో అవినీతి ఆరోపణల కారణంగా అరెస్టు చేసి ఇక్కడికి తరలించారు.
పార్లమెంటులో అవిశ్వాస తీర్మాన సమయంలో డబ్బు ఎర చూపి ఎంపిలను ప్రభావితం చేసిన ఆరోపణలపై సమాజ్‌ వాదీ పార్టీ మాజీ సభ్యుడు అమర్‌సింగ్‌ ఇదే జైలులో ఉండాల్సి వచ్చింది.
అవినీతికి వ్యతిరేకంగా తాము కోరిన విధంగా లోక్‌పాల్‌ బిల్లు పార్లమెంట్‌లో ప్రవేశపెట్టాలంటూ ఆందోళన చేస్తున్న అన్నా హజారే, అరవింద్‌ కేజ్రీవాల్‌లను అరెస్టు చేసి ఇక్కడే ఉంచారు.
హర్యాన మాజీ ముఖ్యమంత్రి  ఓం ప్రకాశ్‌ చౌతలా, అతని కుమారుడు అజయ్‌ చౌతలాలను అవినీతి కేసులో అరెస్టు చేసి ఈ జైలులోనే ఉంచారు.
కంచి నరసింహారావు
కంచి నరసింహారావు ఒక ప్రముఖ తెలుగు నటుడు. పలు నాటక మరియు సినిమాలలో నటించాడు. మాయా బజార్ చిత్రం లోని చినమాయను పెదమాయ.. పెదమాయను పెనుమాయ.. అటు స్వాహా.. ఇటు స్వాహా.. ఎరుగకుండ వచ్చావు... ఎరుకలేక పోతావు... ఇదె వేదం... ఇదె వేదం.. చిరంజీవ చిరంజీవ సుఖీభవ సుఖీభవ..' పాట ద్వారా ప్రాచుర్యం పొందాడు.
1934 నుంచి సినిమాల్లో నటిస్తున్నాడు. 1935లో వచ్చిన 'హరిశ్చంద్ర'లో ఆయన కాలకౌశికుడిగా నటించారు. అలా అక్కడా అక్కడా నటిస్తూ వచ్చారేగాని, పెద్దగా పేరు రాలేదు. ఆయన రంగస్థలం మీద మంచి నటుడు. ఆయన రూపురేఖల దృష్ట్యా అలాంటి పాత్రలకే పిలిచేవారు. ఏవియమ్ తీసిన 'జీవితం' (1950)లో మంచి పాత్రలో కనిపించారు. 'దొంగరాముడు'లో (1955) కనిపిస్తారు. అలా కనిపించే వేషాలతోనే తన జీవితాన్ని లాక్కొచ్చారు.
ఆయనది స్వచ్ఛమైన, స్పష్టమైన భాష. వేదం చదివే రీతిలో- 'మాయాబజార్'లో "అటు నేనే ఇటు నేనే; చిన చేపను పెదచేప; చిరంజీవ చిరంజీవ సుఖీభవ సుఖీభవ!" అని ఆయన చెప్పిన సంభాషణల్ని ఇవాళ అందరూ చెబుతూ ఉంటారు. మాయా బజార్ చిత్రంలో ఘటోత్కచుడు ద్వారకకు వచ్చినప్పుడు కృష్ణుడు ఒక వృద్ధుడిగా మారువేషం వేసుకుని ఆటపట్టించడం సన్నివేశం. ఈ సినిమాను ఎన్నోసార్లు చూసినవాళ్లు కూడా, ఈ సన్నివేశంలో వృద్ధుడిగా నటించిన ఆ పాత్రధారి ఎవరు? అని అడుగుతూ ఉంటారు. ఆ ఒక్క దృశ్యంలో వచ్చినా, ఆ పాత్రకు అంతటి ప్రాధాన్యత, రాణింపూ వచ్చాయి. ఆయనే కంచి నరసింహారావు . నాటి నుంచి సినిమానే నమ్ముకుని, వచ్చిన ఏదో పాత్ర ధరిస్తూ కాలం గడిపారు. ఒక్క 'మాయాబజార్' పాత్రతో- మంచి పేరు తెచ్చుకుని చరిత్రలో నిలబడిపోయారు కంచి నరసింహారావు.
ఆచరణాదేశక వర్గం
రాజకీయ పక్షాలలో, ముఖ్యం గా కమ్యూనిజం ఆశయాలు పాటించే పార్టీలలో సంస్థాగత మైన నిర్ణయాలు తీసుకుని, అమలు చేసే విభాగాన్ని ఆచరణాదేశక వర్గం లేదా పోలిట్ బ్యూరో (Politburo) అంటారు. ఈ విభాగ అధ్యక్ష పదవిని సర్వ కార్యదర్శి (General Secretary) అని వ్యవహరిస్తారు. ఈ వ్యక్తి పార్టీ మొత్తంమీద అధికారాలు కలిగి, గమనాన్ని నిర్దేశించగలుగుతాడు.
సౌదా బింత్ జమా
సౌదా బింత్ జమా () ప్రవక్త ముహమ్మద్ గారి భార్య. ముస్లింలు ఈవిడని విశ్వాసుల తల్లిగా పరిగణిస్తారు.
సౌదా బింత్ జమా తండ్రి జమా ఇబ్న్ ఖయ్స్. ఈయన మక్కా లోని అమీర్ ఇబ్న్ లువాయ్ అనే ఖురేషి తెగకు చెందినవారు. తల్లి అల్-షముస్ బింత్ ఖయ్స్. ఈవిడ మదీనాలోని బను నజ్జర్
అనే బను ఖజరాజ్ తెగకు చెందినవారు. ఈవిడ వివాహం మెదట అస్-సక్రన్ ఇబ్న్ అమ్ర్ తొ జరిగింది. వీరికి కుమారుడు అబ్దుర్ రహ్మాన్ ఇబ్న్ సక్రన్ 637 సంవత్సరంలో జరిగిన జలులా యుద్ధంలో మరణించాడు.
మక్కా లోని బహుదైవారాధకులు హింసించటంతో సౌదా మరియు అస్-సక్రన్ అబిసేనియాకు వలస వెళ్లారు. అస్-సక్రన్ అబిసేనియా నుండి వకాస్ వెళ్లి అక్కడ బోధించారు. అయితే మక్కాకు తిరిగి రావటంతో ఆయన మరణించాడు.
సౌదా బింత్ జమా, అల్లాహ్ మార్గంలో అబిసీనియాకు వలస వెళ్ళిన మొదటి మహిళ. భర్త మరణంతో తన తండ్రి వద్ద జీవించ సాగింది. మధ్య వయస్కురాలు మరియు దయాగుణం కలిగి ప్రవక్త
కుటుంబ వ్యవహారాలను జాగ్రత్తగా చూసుకోవల వ్యక్తి.
ప్రవక్త మొదటగా వివాహ విషయం అబూ బకర్ మరియు సౌదాతొ మాట్లాడ వలసిందిగా ఖవ్లా బింట్ హకీమ్ కు అనుమతించారు. ఖవ్లా నేరుగా సౌదా దగ్గరకు వెళ్లి "సౌదా, అల్లాహ్ నీకు గొప్ప అదృష్టం కలిగించాడు" అని చెప్పగా సౌదా "అది ఏమిటి?" అనెను. అప్పుడు ఖవ్లా "దైవ ప్రవక్త వివాహ ప్రతిపాదన నా ద్వారా తెలియ చేయమన్నారు" అని చెప్పగానే సౌదా తననుతాను నిలువరించుకుని తనకు ప్రతిపాదన ఇష్టమే అని, తన తండ్రితో మాట్లాడవలసినదిగా కోరినారు. ఖవ్లా సౌదా తండ్రితో "ముహమ్మద్, అబ్దుల్లా గారి తనయుడు, అబ్దుల్ ముతాలిబ్ గారి మనుమడు సౌదా కొరకు వివాహ ప్రతిపాదన పంపారు" అని చెప్పగా ఆయన వెంటనే "గొప్ప సంభంధం, సౌదా ఏమని అన్నది" అన్నారు. ఖవ్లా సౌదా అభిప్రాయం తెలియచేయడంతో వెంటనే సౌదాను అక్కడకు పిలిపించి ఇలా అన్నారు "సౌదా, ఈ మహిళ అబ్దుల్లా గారి తనయుడు, అబ్దుల్ ముతాలిబ్ గారి మనుమడు అయిన ముహమ్మద్ తరపున నీకోసం వివాహ ప్రతిపాదన తీసుకువచ్చింది. ఇది గొప్ప సంభంధం. ఆయనతో పెళ్లి జరిపించామంటవా". సౌదా ఒక గొప్ప గౌరవంగా భావించి పెళ్ళి ప్రతిపాదనను అంగీకరించింది.
వీరి వివాహం 620వ సంవత్సరం రంజాన్ మాసంలో జరిగింది. వివాహానంతరం సౌదా ప్రవక్త గారి పిల్లలు, ఇల్లు యొక్క బాధ్యతలు నిర్వర్తించింది. అప్పటికి అయేషా బింట్ అబు బకర్ తొ వివాహ నిశ్చితార్ధం జరిగింది. సౌదా తను నమ్మిన విశ్వాసం కోసం ఇల్లు, ఆస్తి వదిలి, ఎడారులు, సముద్రం దాటి అబిసీనియాకు వలస వెళ్ళింది హిజ్రా సంవత్సరం తరువాత ముస్లిం సమాజం త్వరగా వృద్ధి సాధించింది.
ప్రవక్త మరణం తరువాత సంక్రమించిన ఆస్తిని దాన ధర్మాలకు వినియోగించారు. మొదటి ఖలీఫా ఉమయ్యద్ వంశానికి చెందిన మువయ్యా మదీనాలోని సౌదా గృహాన్ని 180,000 దిరాలు వెచ్చించి కొన్నారు. సౌదా ఆయేషతో చాలా దగ్గరగా వుండేవారు. సౌదా సెప్టెంబర్ లేక అక్టోబర్ 674 న మదీనాలో మరణించారు.
శ్రీరాములపేట(పుల్లంపేట)
"శ్రీరాములపేట(పుల్లంపేట)" కడప జిల్లా పుల్లంపేట మండలానికి చెందిన గ్రామం. 
= గ్రామంలోని దేవాలయాలు =
2014,మే-21 బుధవారం నాడు, శ్రీరాములపేట గ్రామంలో నెలకొన్న శ్రీ గంగమ్మ తల్లి అమ్మవారికి పొంగళ్ళు కార్యక్రమాన్ని భక్తులు ఘనంగా నిర్వహించారు. అంతకు ముందు ఉదయమే, విగ్రహాన్ని అలంకరించి, కుంకుమార్చన, ప్రత్యేకపూజలు నిర్వహించారు. అనంతరం గ్రామంలో మహిళలు తమ ఇళ్ళలో తయారుచేసిన చల్లను అమ్మవారికి సమర్పించారు. ఈ కార్యక్రమానికి భక్తులు అధిక సంఖ్యలో తరలివచ్చి, తీర్ధప్రసాదాలు స్వీకరించారు. [1]
[1] ఈనాడు గుంటూరు రూరల్/పొన్నూరు; 2014,మే-22; 2వ పేజీ.
విజువల్ బేసిక్
విజువల్ బేసిక్ ను ఉపయోగించి డిపార్ట్‌మెంటల్ స్టోర్సు, బ్యాంకులు ఉపయోగించే తరహా ప్యాకేజీలను అభివృద్ధి చేయవచ్చును. ప్రోగ్రామింగ్‌తో పరిచయం లేని వారు కూడా కంప్యూటరును ఉపయోగించగలిగే తరహా ప్యాకేజీలను తయారు చేయవచ్చును. అందువలనే దీనిని ఫ్రంటు ఎండ్ టూల్‌గా భావిస్తారు. విబిస్క్రిప్ట్ అనే భాష కూడా ప్రోగ్రాములు వ్రాయటానికి ఇందులో భాగంగా ఉంటుంది. ఇది కూడా ఆర్డీబియమ్‌ఎస్ ప్యాకేజీనే.
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
పవర్ బిల్డర్
పవర్ బిల్డర్ ఉపయోగించి విండోస్ బేస్‌లో అప్లికేషన్ ప్యాకేజీలను అభివృద్ధి చేయవచ్చు. పవర్ స్క్రిప్ట్ అనే భాష ప్రోగ్రాములు వ్రాయటానికి ఇందులో భాగంగా ఉంటుంది. దీనిని కూడా ఫ్రంట్ ఎండ్ టూల్‌గా భావించవచ్చు.
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
పందిళ్ళపల్లి(బేస్తవారిపేట)
"పందిళ్ళపల్లి(బేస్తవారిపేట)" ప్రకాశం జిల్లా బేస్తవారిపేట మండలానికి చెందిన గ్రామము. పిన్ కోడ్ నం. 523 334., ఎస్.టి.డి.కోడ్ = 08406.
ఈ పాఠశాలలో గత సంవత్సరం 10వ తరగతి చదివిన కప్పల రాజకుమారి, చిలకల శరణ్య అను విద్యార్థినులు, 10వ తరగతిలో విశేష ప్రతిభ కనబరచి, ముఖ్యమంత్రి గారి చేతులమీదుగా ప్రతిభా పురస్కారం అందుకున్నారు. [4]
ఈ పాఠశాల పందిళ్ళపల్లిలోని ఎస్.సి.కాలనీలో ఉన్నది.
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీ కర్నాటి మోహనరెడ్డి, సర్పంచిగా ఎన్నికైనారు. [3]
ఈ ఆలయంలో, ప్రతి సంవత్సరం, హనుమజ్జయంతి ఉత్సవం (మే నెలలో) వైభవంగా నిర్వహించెదరు. ఉదయం అభిషేకం, ఆకుపూజలు, అర్చనలు నిర్వహించెదరు. రాత్రికి పలు సాంస్కృతిక కార్యక్రమాలు నిర్వహించెదరు. ఈ సందర్భంగా గ్రామంలో, రాష్ట్రస్థాయి ఎడ్ల బల ప్రదర్శనలు నిర్వహించి, గెలుపొందిన ఎడ్ల యజమానులకు బహుమతులు అందజేయుదురు. [1]&[2]
ఈ గ్రామాభివృద్ధికి హోథ్స్ సంస్థవారు తమ అంగీకారాన్ని తెలియజేసినారు. [5]
[1] ఈనాడు ప్రకాశం; 2014,మే-22; 5వపేజీ.
[2] ఈనాడు ప్రకాశం; 2014.మే-23; 4వపేజీ.
[3] ఈనాడు ప్రకాశం; 2013,ఆగస్టు-5; 4వపేజీ. 
[4] ఈనాడు ప్రకాశం; 2015,మార్చి-5; 5వపేజీ.
[5] ఈనాడు ప్రకాశం; 2016,ఫిబ్రవరి-21; 4వపేజీ.
మైక్రోసాఫ్ట్ ఆఫీస్
మైక్రోసాఫ్ట్ ఆఫీస్ మైక్రోసాఫ్ట్ సంస్థ వారి వివిధ ప్యాకేజీల సముదాయము. ఇందులో లెటరుల కొరకు మైక్రోసాప్ట్ వర్డ్, డేటాబేస్ అవసరములకు మైక్రోసాఫ్ట్ యాక్సెస్, స్ప్రెడ్‌షీట్‌ల కొరకు మైక్రోసాఫ్ట్ ఎక్సెల్ ఉంటాయి. సాధారణంగా ఉండే ఆఫీసు అవసరములను అన్నింటిని ఈ ప్యాకేజీ తీరుస్తుంది. ఇది విండోస్ ఆధారంగా పనిచేస్తుంది. పని సులభంగా, త్వరితంగా అవుతుంది.
మైక్రోసాఫ్ట్ ఎక్సెల్ అనేది మైక్రోసాఫ్ట్ విండోస్, మాక్ OS మరియు iOS ల కొరకు మైక్రోసాఫ్ట్ చే అభివృద్ధి చేయబడిన ఒక స్ప్రెడ్‌షీట్ అనువర్తనం. దీని ముఖ్య వైఖరులు గణన, గ్రాఫింగ్ టూల్స్, పివట్ పట్టికలు, మరియు అప్లికేషన్స్ కొరకు విజువల్ బేసిక్ గా పిలవబడే ఒక మాక్రో ప్రోగ్రామింగ్ లాంగ్వేజ్. ఇది ఇటువంటి ప్లాట్ ఫారముల కొరకు ముఖ్యంగా 1993 నాటి "వెర్షన్ 5" నుంచి చాలా విస్తృతంగా ఉపయోగించబడుతున్న స్ప్రెడ్‌షీట్, మరియు స్ప్రెడ్‌షీట్‌ల కొరకు పరిశ్రమ ప్రమాణంగా లోటస్ 1-2-3ను భర్తీ చేసింది. ఎక్సెల్ రూపాలు మైక్రోసాఫ్ట్ ఆఫీస్ యొక్క భాగంగా ఉన్నాయి.
మైక్రోసాఫ్ట్ ఎక్సెల్ అన్ని స్ప్రెడ్‌షీట్‌ల యొక్క ప్రాథమిక లక్షణాలను కలిగి ఉంటుంది, అంక గణిత కార్యకలాపాల వంటి డేటా అవకతవకలు నిర్వహించడానికి దీని సంఖ్యాత్మక వరుసలలో మరియు అక్షర-పేరుతో ఉన్న నిలువు వరుసలలో సెల్స్ యొక్క గ్రిడ్ ఉపయోగించుకొని చక్కబరచుకోవచ్చు.
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
కంప్యూటర్ ఆధారిత రూపకల్పన
కంప్యూటర్ ఆధారిత రూపకల్పన ను ఆంగ్లంలో కంప్యూటర్ ఎయిడెడ్ డిజైనింగ్ అంటారు, దీని సంక్షిప్త రూపం కాడ్ (CAD). గతంలో ఇంజనీరింగ్ రంగంలో ప్లానులు వేయవలసినపుడు రోజుల తరబడి పట్టేది. ఒకసారి తయారు చేయబడిన డిజైనులకు మార్పులు చేయటం కష్టంగా వుండేది. డిజైనింగ్ రంగంలోకి కంప్యూటర్లు ప్రవేశించటంతో, డిజైను చేయటానికి పట్టే సమయం తగ్గింది. ఖచ్చితమయిన డిజైనులు చేయటం, మార్పులు చేయడం సులభతరమయింది. అంతేకాకుండా డిజైన్ చేసిన వస్తువులు తయారయిన తరువాత ఎలా ఉంటాయో మానిటర్ తెరమీద చూడగలము. కామ్ - కంప్యూటర్ ఎయిడెడ్ మాన్యుఫాక్చరింగ్ ప్యాకేజీ, కంప్యూటర్ సహాయంతో చిన్న చిన్న వస్తువులను తక్కువ సమయంలో, ఎక్కువ ఎలా తయారు చేయగలమో వివరిస్తుంది.
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
లోకల్ ఏరియా నెట్వర్క్
కొన్ని కిలోమీటర్ల దూరములోపల కల కంప్యూటర్లను కలుపుతూ వుండే ఈ నెట్వర్క్ ను లోకల్ ఏరియా నెట్వర్క్ అంటారు, దీనిని సంక్షిప్తంగా లాన్ (LAN) అంటారు. ఒకే కంపెనీ, అపార్టుమెంట్ బిల్డింగు, విశ్వవిద్యాలయములో గల వివిధ పర్సనల్ కంప్యూటర్లు కలుపుటకు లాన్ ఉపయోగిస్తారు. లాన్ ను మెసేజ్‌లు పంపుటకు, ప్రోగ్రాములను ఒకరి నుండి మరొకరికి పంపుటకు, ఒకచోట వున్న ప్రింటరును అందరికీ అందుబాటులోకి తెచ్చుటకు ఉపయోగిస్తారు. లాన్ లకు ఉదాహరణలు IBM వారి టోకెన్ రింగ్, జనరల్ మోటార్ వారి టోకెన్ బస్, జిరాక్స్ వారి ఈథర్‌నెట్ మొదలగునవి.
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
బియాంత్ సింగ్
బియాంత్ సింగ్ ఇందిరా గాంధీ ప్రధాన మంత్రిగా వుండగా ఆమెకు అంగ రక్షకులుగా వున్న వారిలో ఒకడు. 
ఆపరేషన్ బ్లూస్టార్ పేరుతో గోల్డెన్‌టెంపుల్-హర్మందిర్ సాహిబ్ పై జరిగిన సైనిక దాడికి నిరసనగా, అంగ రక్షకులు సత్వంత్ సింగ్, బియాంత్ సింగ్ లు ఇందిరాగాంధీ పై కాల్పులు జరిపి హత్య చేశారు. ఆ సందర్భంలో బియాంత్ సింగ్ ను ఇతర బాడీ గార్డులు తక్షణమే కాల్చి చంపారు.
అఫ్జల్ గురు
2001 డిసెంబరు 13 న పార్లమెంట్ భవన సముదాయము లోకి ఐదుగురు తీవ్రవాదులు ప్రవేశించి, విచక్షణారహితంగా కాల్పులు జరిపారు. ఈ కాల్పుల్లో 9 మంది ప్రాణాలు కోల్పోగా, 15 మంది గాయపడ్డారు. పార్లమెంటు భద్రతా దళాలు వీరిని సమర్ధవంతంగా ఎదుర్కొని, దాడిలో పాల్గొన్న మొత్తం ఐదుగురు తీవ్రవాదుల్నీ హతమార్చారు. [1] ఈ దాడిలో క్రియాశీలకమైన పాత్ర పోషించిన వ్యక్తి అజ్జల్ గురు. ఇతడు జైషే మొహ్మద్ తీవ్రవాద సంస్థకు చెందినవాడు. ఒతన్ని ఢిల్లీ పోలీసులు జమ్మూకాశ్మీర్‌లో అదుపులోకి తీసుకున్నారు. విచారణానంతరము 2006 సెప్టెంబరు 26 : అఫ్జల్‌ను ఉరి తీయాల్సిందిగా ఢిల్లీ కోర్టు ఆదేశింది.
2006 అక్టోబరు 3 : అఫ్జల్ గురు సతీమణి తబాసుమ్ గురు రాష్ట్రపతి అబ్దుల్ కలాంకు క్షమాభిక్ష పిటీషన్‌ పెట్టుకునారు. కానీ ఆ పిటిషన్ సుదీర్ఘ కాలం పెండింగులో వుండి పోయింది. దేశంలో ఈ విషయమై అనేక ఆందోళనలు, నిరసనల మద్య చివరకు 2013 ఫిబ్రవరి 3 భారత రాష్ట్రపది అఫ్జల్ గురు మెర్సీ పిటీషన్‌ను తిరస్కరించారి. 2013 ఫిబ్రవరి 9 : తీహార్ జైలులో అఫ్జల్ గురుకు ఉరిశిక్ష అమలు చేసి జైలులోనే అంత్యక్రియలు పూర్తి చేశారు.
అనగానివారిపాలెం
"అనగానివారిపాలెం" గుంటూరు జిల్లా, చెరుకుపల్లి మండలానికి చెందిన గ్రామం. పిన్ కోడ్ నం. 522 259., ఎస్.టి.డి.కోడ్ = 08648.
మండల పరిషత్తు ప్రాథమిక పాఠశాల:- గ్రామంలో నూతనంగా నిర్మించిన ఈ పాఠశాల భవనాన్ని, 2014, నవంబరు-5న, ఈ గ్రామస్తులైన, రేపల్లె నియోజకవర్గం శాసనసభ్యులైన శ్రీ అనగాని సత్యప్రసాద్ ప్రారంభించెదరు. [2] 
ఈ గ్రామం నడింపల్లి గ్రామ పంచాయతీ పరిధిలో ఉంది.
అనగానివారిపాలెం గ్రామ దేవత కొలువులు 2014, మే-24 నుండి ఐదు రోజులు వైభవంగా నిర్వహించెదరు. [1]
[1] ఈనాడు గుంటూరు/రేపల్లె; 2014, మే-23; 2వపేజీ.
[2] ఈనాడు గుంటూరు రూరల్/రేపల్లె; 2014, నవంబరు-5; 2వపేజీ. 
[3] ఈనాడు గుంటూరు సిటీ; 2015, జనవరి-26; 1 & 15 పేజీలు.
ఈటమాపురం
"ఈటమాపురం" కడప జిల్లా పెనగలూరు మండలానికి చెందిన గ్రామం.
పెనుశిల శ్రీ లక్ష్మీనరసింహస్వామివారి ఆలయం:- ఈటమాపురం గట్టు ప్రాంతంలో ఉన్న ఆలయంలో ప్రతి సంవత్సరం వైశాఖమాసం (మే నెల) లో, స్వామివారి వార్షిక కళ్యాణ బ్రహ్మోత్సవాలు వైభవంగా నిర్వహించెదరు. ఈ సందర్భంగా పలు సాంస్కృతిక కార్యక్రమాలు నిర్వహించెదరు. పెంచలకోన నరసింహస్వామివారి ఆలయంలో కళ్యాణోత్సవం తరువాత, ఇక్కడ ఉత్సవాలు మొదలు పెట్టడం సాంప్రదాయం. [1]
[1] ఈనాడు కడప; 2014, మే-23; 4వ పేజీ.
కొండాయపల్లె
"కొండాయపల్లె" కడప జిల్లా కమలాపురం మండలానికి చెందిన గ్రామం. పిన్ కోడ్ నం. 516 289., ఎస్.టి.డి.కోడ్ = 08563. 
http://censusindia.gov.in/PopulationFinder/Sub_Districts_Master.aspx?state_code=28&district_code=20
శ్రీమతి పల్లా నారాయణమ్మ:- ఈ గ్రామంలోని ఒక చేనేత కుటుంబానికి చెందిన ఈమె వయస్సు 110 సంవత్సరాలు. అయినా నేటికీ ఆరోగ్యంగానే జీవించుచున్నారు. ఈమెకు రెండు సంవత్సరాల క్రితం, నోటిపళ్ళ క్రింది వరుస భాగంలో ఊడిపోయిన పళ్ళ స్థానంలో పాలదంతాలు వచ్చినవి. ఈమె 15 సంవత్సరాల క్రితం వరకు, మగ్గంపై వస్త్రాలను నేసేవారు. తోడుంటే చేతికర్ర సాయంతో నడిచే ఈమె, 1952 నుండి ఇప్పటి వరకు, 14 సార్లు శాసనసభ ఎన్నికలలో తన ఓటు హక్కు వినియోగించుకున్నారు. 2014,మే-7న జరిగిన సాధారణ ఎన్నికలలో గూడా ఈమె తన కోడలి సాయంతో పోలింగు కేంద్రానికి వెళ్ళి, తన ఓటు హక్కు వినియోగించుకోవడం విశేషం. [1]
[1] ఈనాడు కడప; 2014,మే-23; 9వ పేజీ.
వడ్డిపాళెం
"వడ్డిపాళెం" నెల్లూరు జిల్లా దగదర్తి మండలానికి చెందిన గ్రామం.
శ్రీ రామాలయం;- ఈ ఆలయంలో 2014,మే-22,గురువారం సాయంత్రం, శ్రీ సీతారాముల కళ్యాణం వైభవంగా జరిగినది. అనంతరం భక్తులకు అన్నదానం నిర్వహించారు. ఈ కార్యక్రమానికి భక్తులు అధిక సంఖ్యలో విచ్చేసారు. [1]
[1] ఈనాడు నెల్లూరు; 2014.మే-23; 5వ పేజీ.
మెట్రోపాలిటన్ ఏరియా నెట్వర్క్
ఒక పట్టణములోని లేదా ఒక నగరంలోని కంప్యూటర్లను అనుసంధానించటానికి మెట్రోపాలిటన్ ఏరియా నెట్వర్కులను వాడుతారు. మెట్రోపాలిటన్ ఏరియా నెట్వర్క్ ను సంక్షిప్తంగా మాన్ (MAN) అంటారు. మాన్ ద్వారా కేవలము డేటాను మాత్రమే కాక మాటలను కూడా పంపవచ్చును. కొన్ని ప్రత్యేక పరిస్థితులలో వీడియో సిగ్నల్సును కూడా ఒక కంప్యూటరు నుంచి వేరొక కంప్యూటరుకు పంపవచ్చును. స్థానిక కేబుల్ టి.వి. ప్రసారములు పంపుట కూడా సాధ్యమే. మాన్ కు మంచి ఉదాహరణ IEEE 802.6 డిక్యూడిబి.
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
పాపిరెడ్డిపాళెం
"పాపిరెడ్డిపాళెం" నెల్లూరు జిల్లా తోటపల్లిగూడూరు మండలానికి చెందిన గ్రామం. పిన్ కోడ్ నం. 524 311. ఎస్.టి.డి.కోడ్ = 0861.
శ్రీ ఆంజనేయస్వామివారి ఆలయం:- ఈ ఆలయంలో ప్రతి సంవత్సరం హనుమజ్జయంతి వేడుకలు వైభవంగా నిర్వహించెదరు. [1]
[1] ఈనాడు నెల్లూరు/సర్వేపల్లి ; 2014.మే-23; 15వ పేజీ.
వైడ్ ఏరియా నెట్వర్క్
వివిధ దేశములు, విస్తార ప్రదేశంలో దేశవ్యాప్తంగా ఉన్న కంప్యూటర్లను అనుసంధించటానికి వైడ్ ఏరియా నెట్వర్క్ ను ఉపయోగిస్తారు. వైడ్ ఏరియా నెట్వర్క్ ను సంక్షిప్తంగా వాన్ (WAN) అంటారు. వాన్ నందలి ప్రతి కంప్యూటరును "హోస్ట్" అని పిలుస్తారు. ఈ హోస్ట్‌లన్ని సమాచార ఉపనెట్ ద్వారా కలుపబడి ఉంటాయి. ఈ ఉప నెట్‌లు ఒకదానితో ఒకటి టెలిఫోన్ వైర్ల ద్వారా, ఉపగ్రహాల ద్వారా సమాచారమును పంపుకుంటాయి. వివిధ ప్రదేశములలోని లాన్‌లు కూడా వాన్‌ల ద్వారా కలుపబడగలవు. ఇంటర్నెట్ దీనికి మంచి ఉదాహరణ.
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
సాఫ్ట్వేర్ ఆర్కిటెక్చర్
సాఫ్ట్వేర్ ఆర్కిటెక్చర్ ఒక సాఫ్ట్వేర్ సిస్టమ్ యొక్క అధిక స్థాయి నిర్మాణాలను సూచిస్తుంది. ఇది కంప్యూటరు లోని వివిధ భాగముల వివరణాత్మక వివరము. అంటే వివిధ రకములయిన సమాచారములు, ఆజ్ఞలు ఒక విభాగము నుండి వేరొక భాగమునకు ఏ విధంగా ప్రయాణిస్తాయి. ఏ లైన్ల ద్వారా ప్రయాణిస్తాయి, వివిధ భాగముల మధ్య సమన్వయము ఏ విధంగా వుంది, సంభాషణలు ఎలా జరుగుతాయో వివరిస్తుంది.
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
ఓబులరెడ్డిపల్లె(రాచర్ల)
"ఓబులరెడ్డిపల్లె" ప్రకాశం జిల్లా రాచర్ల మండలానికి చెందిన గ్రామం. 
ఓబులరెడ్డిపల్లె గ్రామంలో వెలసిన శ్రీ ఆంజనేయస్వామివారి ఆలయంలో, ప్రతి సంవత్సరం, హనుమజ్జయంతి ఉత్సవం వైభవంగా నిర్వహించెదరు. ఉదయం అభిషేకం, ఆకుపూజలు నిర్వహించెదరు. మద్యాహ్నం భక్తులకు అన్నదానం నిర్వహించెదరు. [1]
[1] ఈనాడు ప్రకాశం; 2014.మే-23; 4వపేజీ.
కల్వకుంట్ల కవిత
కల్వకుంట్ల కవిత (జననం మార్చి 13, 1978) భారతదేశ రాజకీయ ఉద్యమకారిణి. ఆమె తెలంగాణ జాగృతి సంస్థ వ్యవస్థాపకురాలు.ఈ సంస్థ తెలంగాణ సాంస్కృతిక కార్యక్రమములను నిర్వహిస్తుంది. ఈమె తెలంగాణ ప్రత్యేక రాష్ట్ర సాధనకోసం అనేక ఉద్యమాలు నడపడంలో క్రియాశీలక పాత్ర పోషించారు.
కవిత కరీంనగర్లో తెలంగాణ రాష్ట్ర సమితి అద్యక్షుడు మరియు తెలంగాణ రాష్త్ర తొలి ముఖ్యమంత్రి అయిన కల్వకుంట్ల చంద్రశేఖరరావు మరియు శోభలకు జన్మించింది. ఆమె స్టాన్లీ బాలికల పాఠశాలలో విద్యనభ్యసించింది. ఆ తర్వాత VNRVJIET నుండి ఇంజనీరింగ్ లో గ్రాడ్యుయేషన్ చేశారు. 2001 లో అమెరికన్ విశ్వవిద్యాలయంలో మాస్టర్స్ డిగ్రీని పొందారు.
2006 లో ఆమె నల్గొండ జిల్లాలోని కొన్ని గ్రామాలను దత్తత తీసుకొని అచటి పేద పిల్లలకు ఉచిత విద్యనందించి స్థానిక ప్రజలకు ఎంతో సహకరించింది. 2009 లో కొన్ని తెలుగు చలన చిత్రాలలో తెలంగాణ భాష మరియు సంస్కృతిని అవహేళనకు గురి అగుచున్నదని నంది అవార్డుల ప్రదానోత్సవంలో నిరసన తెలియజేశారు. 2010 లో అదుర్స్ సినిమా తెలంగాణలో విడుదల అయినపుడు వ్యతిరేకించి వార్తలలో ప్రముఖంగా నిలిచింది. అదుర్స్ సినిమాలోని నిర్మాణ వర్గం తెలంగాణ రాష్ట్ర యేర్పాటును వ్యతిరేకిస్తున్నందున ఆ సినిమా విడుదలను అడ్డుకొని వార్తలకెక్కింది.
ఆమె తెలంగాణ రాష్ట్ర యేర్పాటు ఉద్యమంలో క్రియాశీలక పాత్రను 2009 నుండి 2014 వరకు పోషించారు. 2014 లో ఆమె 16 వ లోక సభకు నిజామాబాదు లోకసభ నియోజకవర్గం నుండి ఎన్నికైనారు.[1][2].
కల్వకుంట్ల కవిత దేవన్‌పల్లి అనిల్ ను వివాహమాడారు. ఆయన ఒక మెకానికల్ ఇంజనీరు. వారికి ఇద్దరు కుమారులు. వారు ఆదిత్య (జ.2003) మరియు ఆర్య (జ.2007).
టి. హరీశ్ రావు
తానీరు హరీశ్ రావు (జ. జూన్ 3, 1972) తెలంగాణ రాష్ట్ర సమితి పార్టీకి చెందిన రాజకీయ నాయకుడు. ఆయన సిద్దిపేట శాసనసభ నియోజకవర్గం శాసనసభ్యులుగా యున్నారు.
హరీశ్ రావు మెదక్ జిల్లా సిద్దిపేటలో సత్యన్నారాయణ మరియు లక్ష్మీబాయి దంపతులకు జన్మించారు. ఆయన తెలంగాణ రాష్ట్ర సమితి వ్యవస్థాపకులు మరియు తెలంగాణ రాష్ట్ర మొదటి ముఖ్యమంత్రి అయిన కల్వకుంట్ల చంద్రశేఖరరావు గారి మేనల్లుడు. ఆయన సిద్దిపేటలో పట్టభద్రుడైనాడు.
హరీశ్ రావు సిద్దిపేట శాసనసభ నియోజక వర్గం శాసన సభ్యునిగా తన 32 వ యేట 2004 లో ఎన్నికైనారు. కల్వకుంట్ల చంద్రశేఖర రావు గారు సిద్దిపేట శాసనసభ మరియు కరీంనగర్ పార్లమెంటు స్థానాలకు ఎన్నికైనందున సిద్దిపేట స్థానాన్ని ఆయన ఖాళీ చేయవలసి వచ్చింది. ఆ ఖాళీ స్థానంలో జరిగిన ఉప ఎన్నికలో హరీశ్ రావు ఎన్నికైనారు. హరీశ్ రావు అప్పటికి విద్యాభ్యాసాన్ని పూర్తి చేసి నేరుగా రాజకీయాలలోనికి అడుగిడినారు. ఆతర్వాత మంచి నాయకునిగా ఎదిగి నియోజకవర్గ ప్రజల ఆదరాభిమానాలు చూరగొన్నారు. ఆయన తెలంగాణ రాష్ట్ర యేర్పాటు కొరకు అవిశ్రాంతంగా విశేషమైన ఉద్యమాలు నడిపారు.
2008 లో తెలంగాణ రాష్ట్ర సమితి శాసన సభ్యులు యు.పి.ఎ ప్రభుత్వం తన కామన్ మినిమం ప్రోగ్రాంలో తెలంగాణ యేర్పాటు ఉన్నప్పటికి ఆ రాష్ట్ర యేర్పాటుకు జాప్యం చేస్తున్నందున దానికి నిరసన తెలియజేస్తూ రాజీనామా చేసారు. ఆ తర్వాత ఉప ఎన్నికలలో ఆయన సిద్దిపేటలో పోటీ చేసారు.
ఆయన 2009 సార్వత్రిక ఎన్నికలలో మరల సిద్దిపేట స్థానం నుండి ఎన్నికైనారు.
2010 మొదట్లో యు.పి.ఎ ప్రభుత్వం 2009 డిసెంబరు 9 లో ప్రకటించిన తెలంగాణ రాష్ట్ర యేర్పాటు నిర్ణయాన్ని వెనుకకు తీసుకున్నందున నిరసనగా మరల తెలంగాణ రాష్ట్ర సమితి రాజీనామా చేసింది. తానీరు హరీశ్ రావు మరల ఉప ఎన్నికలలో పోటీచేసి రికార్డు స్థాయిలో 95,858 ఓట్లు సాధించి 2009 లో వై.యస్.రాజశేఖరరెడ్డి పులివెందుల నియోజక వర్గంలో సాధించిన 68,681 ఓట్ల రికార్డును అధికమించారు. ఆయన తెలంగాణ పోరాటంలో విశేష కృషిచేసారు.
హరీశ్ రావు శ్రీనితను వివాహమాడారు. వారికి ఒక కుమారుడు మరియు ఒక కుమార్తె. ఆయన మసబ్ టాంక్ లో గల జె.ఎన్.టి.యులో పాలిటెక్నిక్ చదివారు.
శ్రీలక్ష్మి చింతలూరి
శ్రీలక్ష్మి చింతలూరి(ఆంగ్లం:Srilakshmi Chinthaluri) ప్రముఖ నృత్య కళాకారులు.
ఈమె స్వస్థలం విజయవాడ, ఈమె తోలేటి కృష్ణమూర్తి , కస్తూరి కామేశ్వరి దంపతులకు జన్మించారు. వీరికి ఏడుగురు అక్కలు,ఒక అన్నయ్య .చిన్నతనంలో వెంపటి చినసత్యం మాష్టారు అధ్వర్యంలో విజయవాడలో జరిగిన శ్రీనివాస కళ్యాణం నృత్య ప్రదర్శన శాస్త్రీయ నాట్యం పై ఆసక్తి పెంచుకున్నారు .కొత్తపల్లి పద్మ తొలి గురువు. ఆమె వద్ద కూచిపూడి అభ్యసించడం మొదలు పెట్టారు. తరవాత వాసిరెడ్డి కనక దుర్గ గారి వద్ద కొంత కాలం భరత నాట్యం లో శిక్షణ తీసుకున్నారు . కనక దుర్గ గారి వద్ద భారత నాట్యం లో డిప్లమో చేసారు .13 సంవత్సరాలు వచ్చేటప్పటికే భరత నాట్యం లో డిప్లమో పూర్తి చేసారు . 
కూచిపూడి కళా క్షేత్రంలో నేర్చుకున్నారు.గురువులు వేదాంతం రత్తయ్య మరియు వేదాంత రాధేశ్యాం . కూచిపూడి లో సర్టిఫికేట్ . డిప్లమో , బి.ఏలో కూచిపూడి చేసారు .
డిగ్రీ చివరి సంవత్సరంలో ఉండగానే ఉద్యోగం వచ్చింది .రైల్వేలో డాన్స్ విభాగంలో,1988 లో వచ్చింది . ఆల్ ఇండియా పోటిలలో సౌత్ సెంట్రల్ జోన్ కి ఆ సంవత్సరం ఈమె ఒక్కరే ఎంపిక కావడం విశేషం .
సమతా జ్యోతి , నమో వేంకటేశ ,శివోహం , కృష్ణ తత్వం (పూల బాలలు). నమో వేంకటేశ నృత్య రూపకాన్ని 100 కు పైగా ప్రదర్శనలు ఇచ్చారు 
మద్రాసు లో జరిజిన సదస్సులో నాట్య విశారద , బాలభారతి వారు నాట్య నందిని అవార్డు . 1998 నృత్య అవార్డు , 2010 లో ఆరాధన వాళ్ళు జీవిత సాఫల్య పురస్కారం .
దాసరి మనోహర్ రెడ్డి
దాసరి మనోహర్ రెడ్డి కరీంనగర్ జిల్లాకు చెందిన తెలంగాణ ఉద్యమకారుడు మరియు రాజకీయ నాయకుడు. ఈయన పలు విద్యాసంస్థల అధినేతగానూ ఉన్నారు. కరీంనగర్ జిల్లా కాసులపలి గ్రామానికి చెందిన మనీహర్ రెడ్డి ఎంఏ, బీఈడి వరకు అభ్యసించి ప్రారంభంలో ఉపాధ్యాయుడిగా పనిచేశారు. తర్వాత పలు విద్యాసంస్థలు స్థాపించి నిర్వహిస్తున్నారు. 2009-11 కాలంలో తెలంగాణ ఉద్యమంలో చురుకుగా పాల్గొన్నారు. 2010లో తెలంగాణ రాష్ట్ర సమితి పార్టీలో చేరి నియోజకవర్గ బాధ్యతలు స్వీకరించారు. 2014 శాసనసభ ఎన్నికలలో పెద్దపల్లి అసెంబ్లీ నియోజకవర్గం నుంచి తెరాస తరఫున పోటీచేసి విజయం సాధించారు.
స్త్రీ శక్తి పురస్కారం
భారతదేశ స్వాతంత్ర్యానికి పూర్వం, ఆ తర్వాత మహిళల కోసం విశేష కృషి చేసిన సాహస నారీమణుల స్ఫూర్తిని భావితరాలకు పంచడానికి భారతదేశ ప్రభుత్వం స్త్రీ శక్తి పురస్కారాలను 1991లో నెలకొల్పింది. మొత్తం ఆరు విభాగాలలో ఈ అవార్డులను కేంద్ర స్త్రీ మరియు శిశు సంక్షేమ మంత్రిత్వశాఖ ప్రదానం చేస్తుంది. ప్రతి సంవత్సరం మార్చి 8న అంతర్జాతీయ మహిళా దినాన ఈ పురస్కారాలను రాష్ట్రపతి చేతులమీదుగా బహుకరిస్తారు.
ఈ అవార్డులకు ధైర్యసాహసాలకు ప్రతీకగా నిలిచిన నారీమణుల పేర్ల మీద పెట్టడం జరిగింది. అవి
•అహల్యా బాయి హోల్కర్
• కన్నగి
• జిజాబాయి
• రాణీ గైడెన్ల్యు జెలియాంగ్
• ఝాన్సీ లక్ష్మీబాయి మరియు
•రుద్రమదేవి (దీనిని స్త్రీ/ పురుషులకు ఇస్తారు)
మొదటి 4 స్త్రీ శక్తి పురస్కారాలను ఈ కింది రంగాల్లో కృషి చేసిన వారికి అందజేస్తారు.
• మహిళలు మరియు బాలికలకు పునరావాసం, తోడ్పాటు
• దిక్కులేని మహిళలు మరియు పిల్లలు, వితంతువులు, అఘాయిత్యానికి గురైన బాధితులు, వృద్ధ మహిళలు మరియు వికలాంగ మహిళలు చిన్నారులకు చేయూత
• విద్య మరియు శిక్షణ
• స్వశక్తి మహిళా సంఘాలకు ప్రాచుర్యం
• వ్యవసాయం గ్రామీణ పరిశ్రమలలో మహిళలకు చేయూతనిచ్చి వారిని వెట్టిచాకిరీల నుంచి దూరం చేయడం.
• పర్యావరణ పరిరక్షణ
• సంఘాలు మరియు రాజకీయ అంశాల్లో మహిళల సాధికారతకు కృషి చేయడం.
• దేశీయ వైద్య పద్ధతులను పెంపొందించి స్త్రీల ఆరోగ్యం కోసం కృషి చేయటం.
•కళలు, మీడియా సాయంతో స్త్రీ సంబంధిత అంశాల పై స్పృహను మరియు అవగాహనను కల్పించడం.
వ్యక్తిగత లేదా వృత్తిపరమైన జీవితంలోని కష్టాలను, అడ్డంకులను ధైర్యం, ఆత్మవిశ్వాసాలతో ఎదుర్కొని తమను తాము నిరూపించుకున్న ధీరవనితలకు రాణి లక్ష్మీబాయి పురస్కారం అందిస్తారు.
చివరగా చేర్చిన రాణి రుద్రమ పురస్కారాన్ని అపార ధైర్యసాహసాలు, నాయకత్వ లక్షణాలు, పరిపాలనా దక్షత ఉన్న స్త్రీ/పురుషులకు ఇస్తారు.
•అహల్యా బాయి హోల్కర్ అవార్డ్ ---డా. సీమ సఖారె (మహారాష్ట్ర
• కన్నగి అవార్డ్ ---శ్రీమతి టి. రాధా.కె.ప్రశాంతి (ఆంధ్ర ప్రదేశ్)
•జిజాబాయి అవార్డ్ --- శ్రీమతి బీన సేథ్ లష్కరి (మహారాష్ట్ర)
• రాణీ గైడెన్ల్యు జెలియాంగ్ అవార్డ్ --- డా. వర్తికా నంద (ఢిల్లి)
• ఝాన్సీ లక్ష్మీబాయి అవార్డ్ --- శ్రీమతి మానసి ప్రధాన్ (ఒడిషా)
•రుద్రమదేవి అవార్డ్ ---డా. ఎం. వెంకయ్య (ఆంధ్ర ప్రదేశ్)
మాలవత్ పూర్ణ
మాలవత్ పూర్ణ తెలంగాణ రాష్ట్రానికి చెందిన పర్వతారోహకురాలు. ఈమె అతి పిన్న వయస్సులోనే ఎవరెస్ట్ అధిరోహించిన బాలికగా రికార్డు సృష్టించింది. ఆమె 2014 మే 25 న ఎవరెస్టు శిఖరాన్ని అధిరోహించి జాతీయ పతాకాన్ని ఎగురవేశారు. 14 సంవత్సరాల పిన్న వయసులో సాహసాన్ని చేసి ప్రసిద్దిచెందారు.
మాలవత్ పూర్ణ నిజామాబాదు జిల్లా సిరికోండ మండలం పాకాల గ్రామానికి చెందినవారు. ఎవరెస్టు శిఖరం అధిరోహించేనాటికి ఈమె నిజామాబాదు జిల్లాలోని తాడ్వాయి సాంఘిక సంక్షేమ గురుకుల పాఠశాలలో 9వ తరగతి చదువుతున్నది. ఈమె తల్లిదండ్రులు లక్ష్మీ మరియు దేవదాస్ లు. వీరు వ్యవసాయ కుటుంబానికి చెందినవారు.
మాలవత్ పూర్ణ ఎస్.ఆనంద్‌కుమార్‌ తో కలసి ఈ సాహసయాత్రను చేపట్టారు. ఆనంద్ కుమార్ ఖమ్మం జిల్లా చర్ల మండలం కలివేరు గ్రామానికి చెందిన లక్ష్మి, కొండలరావు దంపతుల కుమారుడు. ఆనంద్‌కుమార్(17) అన్నపురెడ్డిపల్లి ఏపీఎస్‌డబ్ల్యూఆర్‌ఎస్‌లో ఇంటర్ బైపీసీ మొదటి సంవత్సరం చదువుతున్నాడు. స్వచ్ఛందసంస్థ స్వైరోస్, పర్వతారోహణలో శిక్షణ ఇచ్చే ట్రాన్సెండ్ అడ్వెంచర్స్ సంస్థల అండతో ప్రపంచంలో అతి ఎత్తైన ఎవరెస్ట్ శిఖరాన్ని అధిరోహించేందుకు నడుం బిగించారు. రాష్ట్రంలోని సాంఘిక సంక్షేమ గురుకుల పాఠశాలల్లో చదువుతున్న విద్యార్థులకు వివిధ పరీక్షలు నిర్వహించి, వారిలో అర్హులైన ఇద్దరిని స్వైరోస్ సంస్థ ఎంపిక చేసింది. వారికి మెరుగైన శిక్షణ ఇచ్చి 2014 ఏప్రిల్ 4 న ఎవరెస్ట్ శిఖరాధిరోహణ యాత్రను ప్రారంభించింది. వీరిద్దరినీ ట్రాన్సెండ్ అడ్వంచర్స్ సంస్థ నుంచి ఎవరెస్ట్‌ను అధిరోహించిన బీ శేఖర్‌బాబు ఆధ్వర్యంలో విద్యార్థులకు శిక్షణ ఇచ్చారు.ఎవరెస్ట్, చోయు, షిష పంగ్మా శిఖరాలను నాలుగు నెలల్లో అధిరోహించిన తొలి భారతీయునిగా ఖ్యాతి గడించిన శేఖర్ బాబు నేతృత్వంలో వీరికి శిక్షణ ఇప్పించారు. వీరితో పాటు వివిధ దేశాలకు చెందిన 30 మంది ఈ సాహసయాత్ర చేస్తున్నారు.
హైదరాబాద్ కేంద్రంగా సాహస కార్యక్రమాలను నిర్వహిస్తున్న ట్రాన్సెండ్ అడ్వెంచర్స్ కంపెనీ ఈ విద్యార్థులు ఎవరెస్ట్ వెళ్లటానికి తగిన ఏర్పాట్లు చేసింది. గత కొద్ది సంవత్సరాలుగా ట్రాన్సెండ్ ఎడ్వెంచర్స్ సంస్థ భువనగిరిలో రాక్ క్లైంబింగ్‌లో విద్యార్థులకు శిక్షణ ఇస్తోంది. ఈ సంవత్సరం సాంఘిక సంక్షేమ గురుకుల పాఠశాలల విద్యార్థులకు ఓపీ-ఎవరెస్ట్ అంటూ శిక్షణ ఇచ్చింది. నాలుగు దశల్లో ఇచ్చిన ఈ శిక్షణను గత సంవత్సరం నవంబర్‌లో ప్రారంభించారు. 150 మంది విద్యార్థులకు శిక్షణ ఇస్తే వారిలో అత్యుత్తమ ప్రదర్శన కనబరిచిన 20 మందిని మౌంట్ రెనాక్ పర్వతం (17 వేల అడుగుల ఎత్తు) అధిరోహించడానికి తీసుకుని వెళ్లారు. అక్కడ వీరిలో మంచి ప్రతిభ కనబరిచిన 9 మందిని లడక్ తీసుకుని వెళ్లారు. మౌంట్ ఎవరెస్ట్ ఎక్కడానికి తగిన శారీరక దారుఢ్యం, పట్టుదల కలిగిన పూర్ణ, ఆనంద్‌లను ఎంపిక చేశారు.
నేపాల్‌లో 16 సంవత్సరాల బాలిక ఎవరెస్ట్ శిఖరాన్ని అధిరోహించి రికార్డు సష్టించింది. పూర్ణకు 13 ఏళ్ల 11 నెలల వయస్సు ఉంది. ఈ యాత్ర విజయవంతంగా పూర్తయినందున పూర్ణ అతి పిన్న వయస్సులో ఎవరెస్టు శిఖరాన్ని అధిరోహించిన వ్యక్తిగా చరిత్ర సష్టించింది. 52 రోజులపాటు సాగిన వీరి యాత్ర మే 25, 2014 ఉదయం ఎవరెస్ట్ శిఖరాగ్రానికి చేరుకుంది. ఊహించిన సమయంకన్నా ముందే ఎవరెస్టును అధిగమించిన పూర్ణా, ఆనంద్. పట్టరాని ఉద్వేగంతో ముందుగా మూడురంగుల జెండాను ఆ శిఖరంపై పాతారు. ఆ తర్వాత.. ఎస్సీ గురుకులం జెండాను పాతారు. రాజ్యాంగ నిర్మాత డాక్టర్ బి.ఆర్.అంబేద్కర్, పేదల పక్షపాతి రిటైర్డ్ ఐఏఎస్, దివంగత ఎస్.ఆర్.శంకరన్‌ల చిత్రపటాలను ప్రదర్శించారు. జాతీయగీతం ఆలపించి తమ దేశభక్తిని చాటుకున్నారు.
బూటింగ్
ఆపరేటింగ్ సిస్టమ్‌లోని ఫైళ్ళని మెమరీలోనికి లోడ్ చేయు విధానాన్ని బూటింగ్ అంటారు. బూటింగ్‌ను ఫ్లాపీడిస్క్ ద్వారా కాని హార్డ్‌డిస్క్ ద్వారా కాని చేయవచ్చును.
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
జిజాబాయి
భారతదేశం వీరమతలకు పేరెన్నికగన్నది. అటువంటివారిలో ఛత్రపతి శివాజీ  మాతృమూర్తి , వీరమాత జిజాబాయి అగ్రగణ్యులు. మరాఠా యోధుల కుటుంబంలో జన్మించిన ఆమె హిందూ ధర్మ పరిరక్షణకు , హిందు స్వరాజ్య స్థాపనకు యువ శివాజీని ప్రోత్సహించి, ఆ విధంగా 200 సంవత్సరాలపాటు వెలుగొందిన మరాఠా సామ్రాజ్యానికి రాజమాత అయ్యారు.
జిజాబాయి 1598వ సంవత్సరం నేటి మహారాష్ట్రలోని బుల్ధాన జిల్లాలోని సింద్ ఖేడ్ ప్రాంతంలో జన్మించారు. వారి తండ్రి లఖోజీరావ్ జాధవ్ గోల్కొండ నిజాంషాహి పలకులవద్ద ముఖ్య పదవిలో ఉండేవారు. జిజాబాయి భర్త షాజీ భోంస్లే బీజాపూర్ సుల్తానుల వద్ద జాగీర్దారుగా పనిచేసేవారు. ఆయన మరాఠాలను,హిందువులను ఏకతాటిపై తెచ్చి హిందు రాజ్య స్థాపన చేయాలని భావించేవారు. ఆ ఆశయం జిజాబాయికి కూడా ఉండేది. ఆమెకు ఇద్దరు కుమారులు శంభాజీ , శివాజీ. షాజీ భోంస్లే తుకాబాయిని రెండవ వివహం చేసుకుని శంభాజీతో బీజాపూర్ సుల్తానుల ఆదేశం మేరకు కర్ణాటక ప్రాంతంలో ఉన్నప్పుడు ఎంతో ఆత్మస్థైర్యంతో శివాజీని పెంచి పెద్దచేశారు.
రామాయణ, మహాభారతాలు, పురాణేతిహాసాలలోని వీరగాథలను శివాజీకి చెప్తూ హిందూ స్వరాజ్య స్థాపన అను కర్తవయభోదన చేసేవారు. దాదాజీ కొండదేవ్ ను శిక్షకునిగా నియమించి శివాజీకి అన్ని యుద్దవిద్యలు నేర్పించారు. జిజామాత ఇచ్చిన స్ఫూర్తితో యువ శివాజీ హిందూ స్వరాజ్య స్థాపన ప్రతినపూనారు. పాలనవిషయాలలో కూడా జిజాబాయి శివాజీకి అనేక సూచనలు చేసేవారు. శివాజీ మొఘల్ ప్రభువు ఔరంగజేబ్ చెరలో ఉన్నప్పుడు మరాఠా సర్దార్లకు ధైర్యం చెప్తూ మరాఠా రాజ్యపాలనను చూసుకున్నారు. 1674వ సంవత్సరం శివాజీ చత్రపతిగా రాయగడ్ లో పట్టాభిషిక్తుడైన 12రోజులకు తన 76వ ఏట పరమపదించారు.
జిజాబాయి మాతృమూర్తులందరికీ ఆదర్శప్రాయురాలు. వీరి పేరున భారత ప్రభుత్వం స్త్రీ శక్తి పురస్కారం ఏర్పరిచింది.
కమాండ్ (కంప్యూటింగ్)
కమాండ్ అనగా కంప్యూటరు ద్వారా మనం పొందదలచుకున్న పనికి సంబంధించిన ఆజ్ఞ.
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
దిగువ దిబాంగ్
అరుణాచల ప్రదేశ్ రాష్ట్రలోని 17 జిల్లాలలో దిగువ దిబాంగ్ జిల్లా ఒకటి. దేశంలో అత్యల్పజనసాధ్త్రత కలిగిన జిల్లాలలో ఇది 10వ స్థానంలో ఉంది. 
1980లో లోహిత్ జిల్లాలోని కొంతభూభాగం వేరిచేసి దిబాంగ్ లోయ జిల్లా రూపొందించబడింది.2001 డిసెంబరు 16న 
దిబాంగ్ లోయ జిల్లా దీబాంగ్ లోయ జిల్లా మరియు దిగువ దిబాంగ్ లోయ జిల్లాగా విభజించబడింది.
దిగువ దిబాంగ్ లోయ జిల్లా కేంద్రంగా రోయింగ్. 2001 డిసెంబరున ఈ జిల్లా రూపొందించక ముందు అనిని జిల్లా కేంద్రంగా ఉందెది.
దిగువ దిబాంగ్ లోయ జిల్లాలో 2 అసెంబ్లీ నియోజకవర్గాలు ఉన్నాయి :- డంబక్ మరియు రోయింగ్. ఇవి రెండు అరుణాచల్ ఈస్ట్ పార్లమెంటరీ నియోజకవర్గంలో భాగంగ ఉన్నాయి.
దిగువ దిబాంగ్ లోయ జిల్లా ఇడు మిష్మి మరియు ఆది, సినో-టిబెటన్ (అంతరించిపోతున్న భాధలలో ఒకటి) భాషలు వాడికలో ఉన్నాయి.
దిగువ దిబాంగ్ జిల్లా వన్యమృగాలతో సుసంపన్నమై ఉంది. ఈ అరణ్యాలలో మిష్మి టాకిన్, రెడ్ గోరల్, ఏనుగులు, అడవి నీటి దున్న మరియు మౌంట్జాక్ వంటి వన్యమృగాలు ఉన్నాయి. స్క్లటర్ 
మోనల్, బ్లిత్స్ ట్రాగోపన్, రుఫోర్స్ - నెక్డ్ హార్న్‌బిల్, బెంగాల్ ఫ్లోరికన్, వైట్ - వింగ్డ్ వుడ్ డక్ వంటి పక్షులు ఉన్నాయి. సైన్సు ప్రపంచానికి సరికొత్త ప్రాణి అయిన మిష్మి హిల్స్ జైంట్ ఎగిరే ఉడుత " పెటౌరిస్టా మిష్మింసిస్ " ఈ ప్రాంతంలో కనిపిస్తుంది. 1980లో దిగువ దిబాంగ్ లోయ జిల్లాలో 282 చ.కి.మీ వైశాల్యంలో " మెహయో విల్డ్‌లైఫ్ శాంక్చ్యురీ " ఏర్పాటుచేయబడింది.
కురుంగ్ కుమె
అరుణాచల ప్రదేశ్ రాష్ట్ర 17 జిల్లాలలో కురుంగ్ కుమె జిల్లా ఒకటి. జిల్లా కేంద్రం కొలోరియాంగ్.
కురుంగ్ మరియు కుమే పదాల కలయికతో ఈ జిల్లాకీ పేరు వచ్చింది. ఈ జిల్లా నుండి కురుంగ్ మరియు కుమే నదులు ప్రవహిస్తూ ఉండడమే ఇందుకు కారణం. పురాణకథనం అనుసరించి కురుంగ్ మరియు కుమే నదులు అక్కచెల్లెళ్ళని కురుంగ్ వారి తల్లితండ్రులల అనుమతి లేకుండా వివాహం చేసుకొందని. వారి తల్లితండ్రులు ఆమెను శపిస్తూ ఆమె మీద బూడిదను చల్లారని అందుకనే అది ఉగ్రంగా బూడిద వర్ణంలో ప్రవహిస్తుందని, కుమే తన తల్లి తండ్రుల అనుమతితో వివాహం చేసుకుని వారి దీవెనలందుకున్నదని అందుకే అది స్వచ్ఛంగా నెమ్మదిగా ప్రవహిస్తుందని ఇక్కడి ప్రజలు విశ్వసిస్తున్నారు.
1914లో ప్రస్తుత జిల్లా ప్రాంతం ఒకప్పుడి ఈశాన్య సరిహద్దు భాగంగా ఉండేది. 1954లో ఇది సుబంసిరి విభాగం సరిహద్దుగా మారింది. తరువాత ఇది దిగువ సుబంసిరి అయింది. 2001 ఏప్రిల్ 1 దిగువ సుబంసిరి జిల్లలో కొంత భూభాగం వేరు చేసి ఈ జిల్లా రూపొందించబడింది. 
కురుంగ్‌కుమే జిల్లాలో 3 అసెంబ్లీ నియోజకవర్గాలు ఉన్నాయి: పాలిన్, నియాపిన్ మరియు కొలోరియాంగ్. పశ్చిమ అరుణాచల్ పార్లమెంటరీ నియోజకవర్గానికి చెంది ఉన్నాయి.
కురంగ్‌కుమే జిల్లాలోని నియాపిన్ గ్రామం వైశాల్యంలోనూ జనసాంధ్రతలోనూ జిల్లాలో ప్రథమస్థానంలో ఉంది.
అంజా
అరుణాచల జిల్లాలోని 17 జిల్లాలలో అంజా జిల్లా ఒకటి. లోహిత్ జిల్లా లోని కొంత భూభాగం 2004 ఫిబ్రవరి 16న వేరుచేసి అంజా జిల్లా రూపొందించబడింది. జిల్లా ఉత్తర సరిహద్దులో చైనా ఉంది. హవాయ్ సముద్రమట్టానికి 1296 మీ ఎత్తున ఉంది. ఇది జిల్లాకు కేంద్రంగా ఉంది. ఇది బ్రహ్మపుత్ర నది ఉపనది అయిన లోహిత్ నదీతీరంలో ఉంది. ఇది తూర్పుభారతదేశచివరి భాగంలో ఉంది.
అంజా జిల్లా తూర్పు సరిహద్దులో డాంగ్ (అరుణాచల్ ప్రదేశ్) . భారతదేశంలోని అత్యల్ప జనసాంధ్రత కగిన జిల్లాలలో ఇది రెండవది.
జిల్లాలో ప్రవహిస్తున్న నదులు :
జిల్లాలో ప్రధాన పంటలు: మొక్కజొన్న, వరి, బీన్స్, యాలుకలు, ఆరెంజ్, బఠాణీ, ప్లం, ఆఫిల్
జిల్లాలో 1 పార్లమెంట్ నియోజకవర్గం (హయూలియాంగ్) ఉంది.
జిల్లాలో 7 అడ్మినిస్ట్రేటివ్ యూనిట్లు ఉన్నాయి :
మిష్మి మరియు జాఖ్రింగ్ (వీరిని జిల్లా ప్రధాన గిరిజనులుగా భావిస్తున్నారు).
జిల్లా జంతుజాలంలో సుసంపన్నమై ఉంది. జిల్లాలో అరుదైన క్షీరదాలైన మిష్మి తకిన్, రెడ్ గొరల్, గాంగ్షన్ ముంత్జాక్, లీఫ్ ముంత్జాక్ ఉన్నాయి. అలాగే జిల్లాలో అరుదైన స్కేటర్ మోనల్, ఎ పైన్, పినస్ మెర్కుసి వంటి పక్షులు ఇక్కడ మాత్రమే కనిపిస్తుంటాయి. సైన్సు ప్రపంచానికి సరికొత్తది అయినా ఎగిరే ఉడుత ఇక్కడ కనిపిస్తుంది. దీనికి " మిష్మి హిల్స్ జైంట్ ఫ్లైంగ్ స్క్వైరల్ ", పెట్ ఉరిస్టా మిష్మియంసిస్" అనవచ్చు.
లంగ్‌డంగ్
అరుణాచల్ ప్రదేశ్ రాష్ట్రంలోని 17 జిల్లాలలో లంగ్‌డంగ్ జిల్లా ఒకటి. ఇది రాష్ట్రంలో సరికొత్తగా రూపొంచిన జిల్లా. తిరప్ జిల్లా దక్షిణభూభాగం వేరుచేది ఈ జిల్లా రూపొందించబడింది. జిల్లా తూర్పు సరిహద్దులో మయన్మార్ దేశం మరియు పశ్చిమ మరియు దక్షిణ సరిహద్దులో నాగాలాండ్ రాష్ట్ర సరిహద్దులు ఉన్నాయి. ఉత్తర సరిహద్దులో తిరప్ జిల్లా ఉంది. 
లంగ్‌డంగ్ జిల్లాలో స్థానికంగా వింకో ప్రజలు నివసించేవారు. ఉత్పత్తి పరంగా ఈ జిల్లా రాష్ట్రంలో వెనుకబడిన జిల్లాగా గుర్తించబడుతుంది. 2009 ఆగస్టు 7 స్టేట్ కాబినెట్ అప్పటి ముఖ్యమంత్రి డోర్జీ ఖదు ఆధ్వర్యంలో రూపొందించబడింది. 
అధికారిక కమిటీని ఏర్పాటు చేసింది. 2011 ఆగస్టు 11 కమిటీ నివేదికలను పరిశీలించిన తతువాత 2011 సెప్టెంబరు 26న జిల్లారూపొందించబడింది. 2012 మార్చి 12 న జిల్లా ముఖ్యమంత్రి " నాబం తుకి " చేత అధికారింగా గుర్తుంచబడింది.
లంగ్‌డంగ్ జిల్లా 6 డువిషన్లుగా విభజించబడింది: లంగ్‌డంగ్, కనుబరి, పొంగ్చౌ, వాక్క (అరుణాచల్ ప్రదేశ్), పుమావ్ మరియు లాను. జిల్లాలో లంగ్‌పొంగ్, నైను, నియౌస, సెనౌనొక్సా, జెడుయా, ంగిను, మిన్‌టంగ్, చను, లంగ్‌చన్, చుబం, రుస్స మరియు రంగ్‌లువ మొదలైనవి.
లంగ్‌డంగ్ జిల్లా స్థానికంగా నివసించిన వికో ప్రజలు నాగాప్రజలను పోలి ఉంటారు. వారు తుపాకీ తయారీ, కొయ్య శిల్పాలు మరియు పూసల తయారీ వంటి పనులను చేస్తుంటారు. ఈ ప్రజలు ఇప్పటికీ " అనిమిజం " అవలంబిస్తున్నారు. తరువాత వారు క్రైస్తవమతానికి మార్చబడ్డారు. ఇతర స్థానికులలో నోక్టే ప్రజలు, కొన్యాక్ ప్రజలు మరియు నాగా ప్రజలు ప్రధానమైన వారిగా ఉన్నారు.
జిల్లా జనసంఖ్య సుమారుగా 60,000.
ఉడల్గురి
అస్సాం రాష్ట్రం లోని 27 జిల్లాలలో ఉడల్గురి జిల్లా ఒకటి. (అస్సాం: ওদালগুৰি জিলা) జిల్లాకేంద్రంగా ఉడల్గురి పట్టణం ఉంది.
జిల్లా కేంద్రమైన ఉడల్గురి పేరు జిల్లా పేరుగా ఉంది. ఉడల్గురి పేరు గురించి 3 కథనాలు ఉన్నాయి. మొదటిది ఓడల్ (ఒక చెట్టు), గురి (వేర్లు లేక పరిసరాలు). ఒడల్ చెట్లు అధికంగా ఉన్న ప్రాంతంలో ఊరు అభివృద్ధి చెందింది కనుక ఈ ఊరికి ఈ పేరు వచ్చింది. మరొక కథనంలో ఉద్దాలక మహర్షి ఆశ్రమం ఉన్న ప్రదేశం కనుక ఈ ప్రాంతానికి ఈ పేరు వచ్చింది. ఇంకొక కథనం అనుసరించి బోడో భాషలో " ఓడో గురి " అంటే విశాలమైన మెత్తని మట్టి కలిగిన ప్రాంతమని అర్ధం.
ఉడల్గురి జిల్లా 2004 జూన్ 14 న రూపొందించబడింది. బోడోలాండ్‌లోని 4 జిల్లాలలో ఇది ఒకటి. దర్రాంగ్ జిల్లాలో కొంత భూభాగం విడదీసి ఈ జిల్లా రూపొందించబడింది. ప్రస్తుత జిల్లా ప్రాతం ఉడల్గురి ఉపవిభాగంగా ఉంటూ వచ్చింది. జిల్లాలో హిందువులు, క్రైస్తవులు మరియు ముస్లిములు అధికసంఖ్యలో ఉన్నారు. 1980 వరకూ ఇది చాలా ప్రశాంతమైన ప్రాంతంగా ఉంటూ వచ్చింది. తరువాత తరచుగా మతసంఘర్షణలు చోటుచేసుకున్నాయి. అస్సాం రాష్ట్రంలోని స్వాతంత్ర్యపోరాటవీరులలో ఒకరైన జొజారాం శర్మ ఈ జిల్లాలో నివసించాడు. జిల్లాలో ఒక పురాతనమైన ప్రార్థనా మందిరం (అస్సామీయుల ప్రార్ధానా ప్రదేశం) ఉంది. అలాగే ఉడల్గురిలో పురాతన హనుమాన్ ఆలయం ఉంది. అలాగే పురాతన బాప్టిస్ట్ క్రైస్తవ చర్చి ఉంది. ఈ జిల్లా ఉత్తర సరిహద్దులో భూటాన్ మరియు పశ్చిమ కమెంగ్ జిల్లా అరుణాచల్ ప్రదేశ్, తూర్పు సరిహద్దులో సోనిత్‌పూర్ జిల్లా, దక్షిణ సరిహద్దులో దర్రాంగ్ జిల్లా మరియు పశ్చిమ సరిహద్దులో బక్స జిల్లా ఉంది. జిల్లావైశాల్యం 1852చ.కి.మీ.1990లో ఉడల్గురి జిల్లాలో " మనస్ నేషనల్ పార్క్ " స్థాపించబడింది. ఇది ఈ పార్కును ఇతర 4 జిల్లాలతో పంచుకుంటుంది.
గోపాలపురం(ఏ.కొండూరు మండలం)
"గోపాలపురం(ఏ.కొండూరు)" కృష్ణా జిల్లా ఏ.కొండూరు మండలానికి చెందిన గ్రామం.
సముద్రమట్టానికి 56 మీ.ఎత్తు Time zone: IST (UTC+5:30)
నూజివీడు, హనుమాన్ జంక్షన్, పాల్వంచ, విజయవాడ
రెడ్దిగూడెం, గంపలగూడెం, విస్సన్నపేట, తిరువూరు
జిల్లాపరిషత్ హైస్కూల్, కొండూరు, జిల్లా పరిషత్ హైస్కూల్, రామచంద్ర్రాపురం
కంభంపాడు, పుట్రేల నుండి రోడ్డురవాణా సౌకర్యం కలదు. రైల్వేస్టేషన్; విజయవాడ 55 కి.మీ
తెలుగు ప్ర్రాంతీయభాష
శ్రీ భక్తాంజనేయస్వామివారి ఆలయం.
కృష్ణారావుపాలెం(ఏ.కొండూరు)
"కృష్ణారావుపాలెం (ఏ.కొండూరు)" కృష్ణా జిల్లా ఏ.కొండూరు మండలానికి చెందిన గ్రామం.
సముద్రమట్టానికి 56 మీ.ఎత్తు Time zone: IST (UTC+5:30)
నూజివీదు, హనుమాన్ జంక్షన్, పాల్వంచ, విజయవాడ
రెడ్డిగూడెం, గంపలగూడెం, విస్సన్నపేట, తిరువూరు
కంభంపాడు, పుట్రేల నుండి రోద్దురవాణా సౌకర్యం కలదు. రైల్వెస్టేషన్; విజయవాడ 55 కి.మీ
ఆంధ్రప్రదేశ్ రాష్ట్ర సాంఘిక సంక్షేమ శాఖ వారి బాలుర గురుకుల పాఠశాల:- ఈ పాఠశాలలో గణిత ఉపాధ్యాయులుగా పనిచేయుచున్న శ్రీ ఎం.అనిల్ కుమర్ ని ఏ.పి.కల్చరల్ అవేర్ నెస్ సొసైటీ వారు ఉత్తమ ఉద్యోగి పురస్కారంతోపాటు, రాష్ట్ర ఉత్తమ పౌరుడు పురస్కారానికి ఎంపిక చేసారు. ఇటీవల విశాఖపట్నంలో నిర్వహించిన ఒక కార్యక్రమంలో, సొసైటీ వ్యవస్థాపక అధ్యక్షులైన శ్రీ గంగాళ్ళ విజయకుమార్ చేతులమీదుగా, వీరికి ఈ పురస్కారాలను అందజేసినారు. [1]
ఈ గ్రామములో శుద్ధినీటి కేంద్రం ఏర్పాటు చేయుటకై, ఐదు లక్షల రూపాయల విలువైన ఆర్.ఓ.ప్లాంట్ సామగ్రిని, గ్రామానికి తెచ్చినారు. వీటితో గ్రామములోని పంచాయతీ కార్యాలయ ప్రాంగణంలో ఒక ఆర్.వో.ప్లాంటును ఏర్పాటుచేసినారు. మండలంలోని పలు గ్రామాలలో ప్రజలు, ఫ్లోరోసిస్ కారణంగా తీవ్ర అనారోగ్యం పాలవుచున్న నేపథ్యంలో, అధికారులు, ప్రజాప్రతినిధులూ, ఈ కేంద్రాన్ని ఏర్పాటుచేసినారు. దీనితో వారి త్రాగునీటి కష్టాలు తీరినవని గ్రామస్థులు సంతోషం వ్యక్తం చేయుచున్నారు. ఈ కేంద్రం వలన కృష్ణారావుపాలెం, మాన్‌సింగ్‌తండా, దీప్లానగర్, కేశ్యా-గ్యామా తండాలలోని ప్రజలకు 2017,జూన్-9వతేదీ నుండి శుద్దినీరు లభించుచున్నది. [2]&[3]
2013,జులైలో ఈ గ్రామ పంచాయతీకి నిర్వహించిన ఎన్నికలలో శ్రీ పిన్నమనేని శ్రీనివాసరావు, సర్పంచిగా ఎన్నికైనారు. [2]
[1] ఈనాడు కృష్ణా; 2015,అక్టోబరు-8; 10వపేజీ.
[2] ఈనాడు కృష్ణా; 2017,జూన్-7&9; 12వపేజీ.
[3] ఈనాడు కృష్ణా; 2017,జూన్-10; 1వపేజీ.
సాధనపల్లి ఆనంద్‌కుమార్‌
సాధనపల్లి ఆనంద్‌కుమార్‌ తెలంగాణ రాష్ట్రానికి చెందిన పర్వతారోహకుడు. ఇతను 2014 మే 25 న ఎవరెస్టు శిఖరాన్ని అధిరోహించి భారత జాతీయ పతాకాన్ని ఎగురవేశారు. ఇతను 17 సంవత్సరాల వయస్సులోనే ఎవరెస్ట్ శిఖరాన్ని అధిరోహించి మొట్టమొదట అధిరోహించిన దళిత బాలుడు గా చరిత్ర సృష్టించాడు.
ఆనంద్ కుమార్ ఖమ్మం జిల్లా చర్ల మండలం కలివేరు గ్రామానికి చెందిన లక్ష్మి, కొండలరావు దంపతుల కుమారుడు. ఆనంద్‌కుమార్ అన్నపురెడ్డిపల్లి ఏపీఎస్‌డబ్ల్యూఆర్‌ఎస్‌లో ఇంటర్ బైపీసీ మొదటి సంవత్సరం చదువుతున్నాడు. కొండలరావు సైకిల్ రిపేరు దుకాణం నడుపుతున్నారు.
ఇతను స్వచ్ఛందసంస్థ స్వైరోస్, పర్వతారోహణలో శిక్షణ ఇచ్చే ట్రాన్సెండ్ అడ్వెంచర్స్ సంస్థల అండతో ప్రపంచంలో అతి ఎత్తైన ఎవరెస్ట్ శిఖరాన్ని అధిరోహించేందుకు నడుం బిగించాడు. రాష్ట్రంలోని సాంఘిక సంక్షేమ గురుకుల పాఠశాలల్లో చదువుతున్న విద్యార్థులకు వివిధ పరీక్షలు నిర్వహించి, వారిలో అర్హులైన ఇద్దరిని స్వైరోస్ సంస్థ ఎంపిక చేసింది. వారికి మెరుగైన శిక్షణ ఇచ్చి 2014 ఏప్రిల్ 4 న ఎవరెస్ట్ శిఖరాధిరోహణ యాత్రను ప్రారంభించింది.
ఈ యాత్రలో 14 సంవత్సరాల వయస్సులోనే ఎవరెస్ట్ శిఖరాన్ని అధిరోహించిన బాలికగా తెలంగాణా ప్రాంతానికి చెందిన తెలుగమ్మాయి మాలావత్ పూర్ణ రికార్డు సృష్టించింది. వీరితో పాటు వివిధ దేశాలకు చెందిన 30 మంది ఈ సాహసయాత్ర చేపట్టారు. వీరు ప్రముఖ పర్వతారోహకుడు, ట్రైనర్, అర్జున అవార్డు గ్రహీత శేఖర్‌బాబు నేతృత్వంలో ఈ సాహస యాత్ర సాగిస్తున్నారు.
ప్రపంచంలోనే ఎత్తైన పర్వతం ఎవరెస్టు శిఖరం 29,035 అడుగులు ఉంటుంది. వీరు ఎవరెస్టు శిఖరం ఉత్తర భాగమైన చైనా నుంచి ప్రయాణం ప్రారంభించారు.
మాలవత్ పూర్ణ
సాక్షి దినపత్రిక - మే 25, 2014
గోపీచంద్ లగడపాటి
గోపీచంద్ లగడపాటి () సిని నటుడు, నిర్మాత, దర్శకుడు ఇంకా రచయిత . లగడపాటి తెలుగు చిత్రం ఆనంద్ తో సినిమా రంగప్రవేశం చేసారు .తర్వాత మిస్టర్ మేధావి సినిమాను ఆయన తాతగారితో కలిసి నిర్మించారు.
గోపీచంద్ లగడపాటి 1981 జూలై 16, లగడపాటి సంగయ్య మరియు రమాదేవి దంపతులకు జన్మించారు. లగడపాటి తల్లిగారి తండ్రి శ్రీ రామారావు బొద్దులూరి సిని నిర్మాతగానే గాక ఆంధ్రప్రదేశ్ శాసనసభ్యునిగా కూడా ఉన్నారు. గోపీచంద్ హోటల్ మేనేజ్మెంట్ నుండి డిగ్రీ చేసారు.
గోపీచంద్ లగడపాటి మొట్టమొదటిగా ప్రియనేస్తం అనే తెలుగు ధారావాహికంలో నటిచారు.ఇది జెమినీ టెలివిజన్లో 2000 సంవత్సరంలో ప్రసారం అయ్యింది . తర్వాత గోపీచంద్ లగడపాటి ప్రేమించి చూడు అనే సినిమాకు దర్శకత్వ శాకలో పనిచేసారు. కొంత కాలం చదువుల కొరకు సినిమాకు దూరంగా ఉన్న గోపీచంద్ మరల తన చదువులు పూర్తైన తర్వాత యాద్రుచికంగా తన స్నేహితుల ద్వారా శేఖర్ కమ్ములను కలుసుకున్నారు.ఆ విధంగా ఆనంద్ తో నటుడిగా సిని రంగ ప్రవేశం చేసారు. ఆనంద్ సినిమా తదుపరి, రెండేళ్ళ తరువాత అనే చిత్రంలో మరొక ఇద్దరితో కలిసి కథానాయకునిగా నటించారు. ఈ చిత్రం 2005 జూలైలో విడుదలయ్యింది . ఈ చిత్రం విడుదల వరకు అంచనాలు ఉన్నప్పటికీ జనాలకు చేరువవడంలో విఫలం అయ్యింది . తరువాత గోపీచంద్ ఇండియన్ బ్యూటీ అనే చిత్రంలో ప్రతి నాయకుని పాత్రలో నటించారు.ఈ చిత్రం కూడా జనాలకు చేరువవడంలో విఫలం అయ్యింది .ఈ చిత్రం 2006వ సంవత్సరంలో విడుదల అయ్యింది . గోపీచంద్ తదుపరి చిత్రం ఆన్ ది అదర్ సైడ్ అనే ఇంగ్లీష్ సినిమాలో. ఈ చిత్రంలో కూడా గోపీచంద్ ప్రతినాయకుని పాత్రలోనే నటించారు. ఇది 2007వ సంవత్సరంలో అమెరికాలో విడుదల అయ్యింది. ఈ చిత్రానికి గాను హార్లం ఇంటర్నేషనల్ ఫిలిం ఫెస్టివల్ నుండి ఉత్తమ చిత్రంగా 2007 సంవత్సరానికి గాను ఎంపికయ్యింది. గోపీచంద్ లగడపాటి 2007 లో తన తాత గారితో కలిసి మిస్టర్ మేధావి అనే చిత్రాన్ని నిర్మించారు . దీనికి ఆయన ఎగ్జికుటివ్ ప్రొడ్యూసర్ గా వ్యవహరించారు. .ఈ చిత్రం తర్వాత గోపీచంద్ హాలీవుడ్ సినిమా భోపాల్ : ఎ ప్రేయర్ ఫర్ రైన్ అనే చిత్రంలో దర్శకత్వశాఖలో ప్రముఖ హాలీవుడ్ నటులైన మార్టిన్ షీన్, మిస్చా బార్టన్, కాల్పెన్, తదితరులతో కలిసి పనిచేసారు. ఈ చిత్రం ఇంకా విడుదల కావలసి ఉంది.గోపీచంద్ లగడపాటి జంజీర్ అనే హిందీ సినిమాలో కూడా దర్శకత్వ శాఖలో పనిచేసారు.ఇది తెలుగులో తూఫాన్ అనే పేరుతో విడుదల అయ్యింది. గోపీచంద్ లగడపాటి సినిమాలోనే కాక పలు జాతీయ అంతర్జాతీయ లఘు చిత్రాలు మరియు ప్రకటనలకు రచయితగా ఇంకా సహాయ దర్శకుడుగా ; పని చిన్నదా పెద్దదా అనే తేడా లేకుండా పనిచేసారు.
కె. ఎస్. రామారావు
ఇతనిది విజయవాడ. అక్కడే పుట్టి పెరిగాడు. విద్యాభ్యాసం కూడా అక్కడే చేశాడు. ఇరవై ఒక్క ఏళ్లు వయస్సులో విజయవాడ నుండి చెన్నై వెళ్ళాడు. సినిమాల మీద ఇతని ఆసక్తి గమనించి కె. రాఘవేంద్రరావు వాళ్ల నాన్న కె.ఎస్. ప్రకాశరావు గారు అతడిని తన వద్ద దర్శకత్వ శాఖలో సహాయకుడిగా పెట్టుకున్నాడు. ఆయన వద్ద 'బందిపోటు దొంగలు', 'విచిత్ర కుటుంబం', 'నా కుటుంబం' అనే మూడు సినిమాలకు పనిచేశాడు. ఆ తర్వాత ఇతని నాన్నకి ఒంట్లో బాగా లేకపోవడంతో విజయవాడ తిరిగి వచ్చాడు. అప్పుడే వచ్చిన 'జై ఆంధ్ర' ఉద్యమంలో చురుకుగా పాల్గొన్నాడు. ఆంధ్రా పీపుల్ అసోసియేషన్‌కు సెక్రటరీగా ఉండేవాడు. కానీ వాటిలోనూ రాజకీయ నాయకులు రావడంతో వదిలేసి, మళ్లీ చెన్నైకి వెళ్లిపోయాడు.
ఇతను మొదట పుట్టనకనగళ్ అనే కన్నడ దర్శకుడి మీద అభిమానం ఉండటంతో ఆయన సినిమాని తెలుగులో అనువాదం చేశాడు. అది ఫ్లాపయింది. కమల్‌హాసన్ అబిమాని కావడంతో 'ఎర్ర గులాబీలు' కొన్నాడు. అది పెద్ద హిట్టయింది. అలాగే ఆయనదే 'టిక్ టిక్ టిక్' చేశాడు. అదీ బాగా ఆడింది. ఆ తర్వాత సుహాసిని మొదటి సినిమా 'మౌనగీతం' చేశాడు. అది కూడా ఆడింది. అలా డబ్బింగ్ సినిమాలతో ఆర్థికంగా నిలదొక్కుకున్నాడు. ఆ తర్వాత నెమ్మదిగా ప్రధాన సినిమాల్లోకి వచ్చాడు. చిన్నప్పట్నించీ సాహిత్యం ఎక్కువగా చదివేవాడు. ఆంధ్రజ్యోతిలో యండమూరి వీరేంద్రనాథ్ ధారావాహిక 'అభిలాష' చదువుతూ, బాగుందనిపించి, ఓ బృందాన్ని ఏర్పాటు చేసుకుని, ఆ సినిమా తీశాడు. ఇళయరాజాను నేరుగా తెలుగుకు పరిచయం చేసింది ఆ సినిమాతోనే. అదివరకు 'సీతాకోకచిలుక'కు ఆయన పనిచేసినా, అందులోని పాటలు తమిళ ట్రాకువే. ఆయన ప్రత్యేకంగా తెలుగు సినిమా కోసం ట్యూన్లు కట్టింది మొదటగా 'అభిలాష'కే. ఆ తర్వాత ఆయన ఇతని సినిమాలకు తెలుగు ట్యూన్లే చేస్తూ వచ్చారు.
అంబరీష్
అంబరీష్ ( మే 29, 1952 - నవంబర్ 24, 2018 ) ఒక కన్నడ సినిమా నటుడు మరియు రాజకీయనాయకుడు. అప్పటి మైసూరు రాష్ట్రంలో మండ్య జిల్లాలో జన్మించిన ఈయన మైసూరులో ఉన్నత విద్యాభ్యాసం చేశాడు. సినిమాల్లో మొదటగా ప్రతినాయక పాత్రలు పోషించి తర్వాత కథానాయకుడిగా మారి సుమారు 200కి పైగా సినిమాల్లో నటించాడు.
1994 లో కాంగ్రెస్ పార్టీలో చేరాడు. 1996 ఎన్నికల్లో పార్టీ టెకెట్ దక్కకపోవడంతో జనతాదళ్ పార్టీలో చేరి 1998 నుంచి మండ్య నియోజకవర్గం నుండి శాసనసభ సభ్యుడిగా ఎన్నికయ్యాడు. మళ్ళీ కాంగ్రెస్ పార్టీలో చేరి రెండు పర్యాయాలు మండ్య పార్లమెంటరీ నియోజక వర్గం నుంచి ఎం. పి గా ఎన్నికయ్యాడు. 14 వ లోక్ సభలో ప్రసార్ శాఖ మంత్రి (స్టేట్) గా పనిచేశాడు. 2009 ఎన్నిల్లో పరాజయం పాలయ్యాడు.
ఇతను ప్రముఖ తెలుగు నటి సుమలతను వివాహం చేసుకున్నాడు. వీరికి ఒక కుమారుడు అభిషేక్. ఇతను సినీ నటుడు. కన్నడ రెబెల్ స్టార్ గా పిలవబడే ఈయన్ను అభిమానులు ఆయన్ను ముద్దుగా "అంబి" అని కూడా పిలుచుకుంటారు.
అంబరీష్ 1952, మే 29న మైసూర్ స్టేట్(ప్రస్తుతం:కర్ణాటక రాష్ట్రం), మండ్య జిల్లా, దొడ్డరాశినకెరె గ్రామంలో హుచ్చెగౌడ, పద్మమ్మ దంపతుల ఏడుగురు సంతానంలో ఆరవవాడిగా జన్మించాడు. ఇతని అసలు పేరు అమర్‌నాథ్. ఇతని ప్రాథమిక విద్యాభ్యాసం మండ్య పట్టణంలో జరిగింది. తరువాత మైసూరులో ఉన్నత విద్య అభ్యసించాడు.
ప్రముఖ కన్నడ చలనచిత్ర దర్శకుడు పుట్టణ్ణ కనగాళ్ తన నాగరహావు చిత్రానికి ప్రతినాయకుని పాత్రకు సరైన నూతననటుని కోసం వెదుకుతూ అంబరీష్‌ను ఎంపిక చేశాడు. ఆవిధంగా ఇతడు 1972 తొలిసారిగా సినిమాలలో అడుగుపెట్టాడు. ఇదే నాగరహావు చిత్రం ద్వారా విష్ణువర్ధన్‌ కథానాయకునిగా పరిచయమయ్యాడు. అప్పటి నుండి అంబరీష్ అనేక కన్నడ, తమిళ, మలయాళ, తెలుగు, హిందీ చిత్రాలలో నటించాడు. ఇతడు అత్యధిక సినిమాలలో నటించి రాజ్‌కుమార్ (206 చిత్రాలు), విష్ణువర్ధన్‌ (230 చిత్రాలు)ల రికార్డును బద్దలు చేశాడు. ఇతనికి ఆంధ్రప్రదేశ్ ప్రభుత్వం ఎన్.టి.ఆర్. పురస్కారం, ఫిల్మ్‌ఫేర్ ఉత్తమ నటుడు పురస్కారం, ఫిల్మ్‌ఫేర్ జీవిత సాఫల్య పురస్కారం, కర్ణాటక ప్రభుత్వం నుండి విష్ణువర్ధన్ పురస్కారం మొదలైన పురస్కారాలు లభించాయి. ఇతని భార్య సుమలత, కుమారుడు అభిషేక్ గౌడ కూడా సినిమా నటులే.
ఇతడు 1994లో భారత జాతీయ కాంగ్రెస్ లో చేరాడు. 1996 సాధారణ ఎన్నికలలో కాంగ్రెస్ పార్టీ టికెట్ ఆశించి టికెట్ దక్కనందువల్ల పార్టీకి రాజీనామా చేశాడు. తరువాత ఇతడు జనతాదళ్ లో చేరి 1998లో మాండ్య శాసనసభ నియోజకవర్గం నుండి పోటీచేసి గెలిచాడు. ఇతడు తిరిగి కాంగ్రెస్‌లో చేరి మాండ్య పార్లమెంటరీ నియోజకవర్గం నుండి రెండు పర్యాయాలు పార్లమెంటు సభ్యుడిగా ఎన్నికైనాడు. ఇతడు 14వ లోక్‌సభలో సమాచార ప్రసార శాఖ మంత్రి (స్టేట్)గా పనిచేశాడు. అయితే కావేరీ ట్రిబ్యూనల్‌ కేటాయింపులకు నిరసనగా రాజీనామా చేశాడు. 2009లో జరిగిన సాధారణ ఎన్నికలలో ఓడిపోయాడు.
ఈ దిగువ పట్టికలో అంబరీష్‌ నటించిన చలన చిత్రాల వివరాలు ఇవ్వబడినవి,ఇతను కన్నడ భాషాచిత్రాలతో పాటు తమిళం,హిందీ చిత్రాలలోకూడ అభినయించాడు.
ఇతడు 2014 నుండి ఊపిరితిత్తుల సమస్యతో బాధపడుతున్నాడు. 2018, నవంబర్ 24 శనివారం సాయంత్రం ఇతని ఆరోగ్య పరిస్థితి విషమించడంతో హుటాహుటిన బెంగళూరులోని ఒక ప్రైవేట్ ఆస్పత్రికి తరలించారు. ఐసీయూలో చికిత్స ప్రారంభించిన కొద్దిసేపటికే ఇతడు తుదిశ్వాస విడిచాడు.
8086 మైక్రోప్రాసెసర్
8086 మైక్రోప్రాసెసర్ లేదా ఈఆఫ్క్ష్ 86 అనేది ఒక 16 బిట్ మైక్రోప్రాసెసర్ చిప్. దీనిని ఇంటెల్ వారు రూపొందించారు. ఇది 1976 - 1978 మధ్యలో ఇంటెల్ సంస్థ వారు రూపొందించారు.
1972 లో ఇంటెల్ వారు 8008ని ప్రవెశపెటినారు. ఇది మొదటి 8-బిట్ మైక్రోప్రాసెసర్.
ఈ క్రింద ప్రొగ్రాం 8086/8088 లో నడిచే వీదంగా వ్రాయబదడింది.
పూసపాటి అశోక్ గజపతి రాజు
పూసపాటి అశోక్ గజపతి రాజు (జననం 1951 జూన్ 16) రాజకీయ నేత. ఈయన విజయనగరం ఎస్టేట్ కు ప్రస్తుత రాజు. విజయనగరం లోక్‌సభ నియోజకవర్గం నుండి ఎన్నికయ్యారు.
తొలిసారిగా జనతా పార్టీ తరఫున 1978లో పోటీ చేసారు. ఆపై 1983, 1985, 1989, 1994, 1999 మరియు 2009 లలో తెలుగుదేశం పార్టీ అభ్యర్థిగా పోటీ చేసారు. మొత్తం 36 యేళ్ళ రాజకీయ జీవితంలో 7 సార్లు ఎంఎల్ఏ గానూ, ఒక సారి ఎంపీ గానూ పదవీ బాధ్యతలు చేపట్టారు. పదవీ కాలంలో ఎన్నో మార్లు ఆంధ్ర ప్రదేశ్ క్యాబినెట్ లో మంత్రిగా పనిచేసారు.
2014 లో విజయనగరం పార్లమెంట్ నియోజకవర్గం నుండి పోటీ చేసి 16వ లోక్ సభకు ఎం.పీగా ఎన్నుకోబడ్డారు. నరేంద్ర మోడి ప్రభుత్వంలో క్యాబినెట్ మంత్రిగా పౌర విమానయాన శాఖ బాధ్యతలు చేపట్టారు. గతంలో ఎన్టీ రామారావు క్యాబినెట్ లో ఎక్సైజ్ మరియు వాణిజ్య పన్నుల శాఖ మంత్రిగానూ, చంద్రబాబునాయుడు హయాంలో ఫినాన్స్ మరియు లెజిస్లేటివ్ అఫెయిర్స్ ఇంకా రెవెన్యూ శాఖలలో మంత్రిగా పనిచేసారు. తెలుగు దేశం పార్టీ పొలిట్ బ్యూరో సభ్యులు.
పూసపాటి అశోక గజపతి రాజు పూసపాటి రాజవంశానికి చెందిన వారు. ఈ వంశం సూర్యవంశానికి చెందిన ఉదయపూర్ మహారాణా కుటుంబానికి చెందినది, త్రేతాయుగపు శ్రీరాముడు ఈ వంశం వాడే.
వీరి తండ్రి పూసపాటి విజయరామ గజపతి రాజు కూడా "విజయనగరం రాజాసాహెబ్ వారు" (1924 మే 1-1995 నవంబరు 14). ఆయన భారత పార్లమెంట్ సభ్యులు.